text:
Sigur bo a mira mas di algun biaha un persona cu un armband di hilo cora na su pols robes y bo lo a puntra bo mes pakico e ta sirbi.
Antiguamente, e creencia popular ta bisa cu apenas cu un baby nace, tin cu pne inmediatamente un hilo cora pa proteh’e di e “malo di wowo.” Ki berdad esaki tin?
E creyentenan di Kabbalah, un antiguo sabiduria cu ta proporciona bienestar y conocementonan practico pa bida, cu mas di 4000 aña di historia, ta bisa cu si. Pa nan e amuleto aki ta un di e hermentnan fundamental pa proteha e personanan di e “malo di wowo” y envidia.
E malo di wowo no ta nada cu tin di haber cu sernan superior of algo por estilo, ta loke tur persona ta exponi na dje ora di biba den un sociedad. No lo ta algo sobrenatural, sino e consecuencia directo di sentimentonan di rabia of resentimento cu un hende ta sinti na bo. Segun Kabbalah, ora cu personanan ta pensa negativamente den otro, conciente of no, nos ta proyectando un energia cu por purba atenta contra bienestar y e exito di e otro.
Con pa proteha bo mes?
Hustamente pa evita na expone na mal energianan a surgi e idea di e hilo cora, brasalet cu ta ubica na e polis robes (na e banda di curason), lo sirbi pa proteha nos di envicia propio y aheno.
Con pa mar’e?
Pa Kabbalah ta importante no haci’e so, pues e ta cobra mas forsa si un hende cercano y un hende cu stimabo, mar’e.
Realisa shete konopi y ora di cera cada un di nan, uno ta pensa den loke bo kier trece na bo bida. E 7nan aki ta representa e cantidad di dimensionan spiritual cu ta conforma e existencia di un persona.
E creencia ta bisa cu e material di e hilo mester ta di lana y ohala nobo, no recicla for di un jacket.
Bo tin cu adkiri bo brasalet di regalo, nunca cumpr’e.
E amuleto mester wordo poni na e pols robes.
Si e wordo corta, bo tin cu elimin’e, nunca mar’e di nobo, pues e ta nifica cu e no a protehabo di algo.
Pa e sabiduraia aki, si bo mar’e cu f’e, esaki lo protehabo y lo yudabo.
Fuente: http://www.m360.cl/


c: text/html

text:
Gladys van Dal Mc Kenzie Award a bira Realidat
Riba su fecha natal, 18 di òktober, Selikor NV a duna rekonosementu póstumo na un baluarte riba e tereno di medioambiente sra. Gladys van...
Ayera ta anunsiá pakete di medidanan adishonal kontra pueblo i awe kier eliminá belasting...
17 di òktober último gobiernu ta anunsiá pakete di medida kontra pueblo pa tapa burakunan den presupuesto krea dor di desishonnan robes ku nan...
Elsa Rozendal di MAN: Mester hasi mas pa loke ta aksesibilidat na edifisionan pa...
Pa algun aña kaba tin un estudio ku a keda hasí pa loke ta trata aksesibilidat den nos sentro di siudat pa hendenan ku...
Cft: KB ta colga riba cabes di Boneiro
Colegio di supervision financiero di Boneiro, Sint Eustatius y Saba (Cft) a spierta tanto Colegio Ehecutivo como Conseho Insular pa mustra mas firmesa. Cft ta...
Presidente di Movementu Futuro Kòrsou ta Partisipá na Konferensia Mundial “Primary Care in the...
WONCA ta e organisashon mundial di dòkternan di kas. Kada dos aña e organisashon aki ta organisá un konferensia ku diferente tema, pa por...
A yega ora pa eliminá 1 florin di receptenregeling pa personanan ku tin komo...
Resientemente Minister di Finansa sr. K.Gijsbertha a duna di konosé ku tin un overschot di mas ku 35 mion den e asina yama “Schommelfonds”...
Elekshon di direktiva di UNDEBA
Union Deportivo Banda Bou (UNDEBA) ta partisipá ku resientemente dia 27 di sèptèmber 2018 e organisashon a tene su elekshon di su direktiva nobo. Seguidamente...
Rekonosementu na Gladys van Dal (q.e.p.d) den siman di Medioambiente
Den e di tres siman di luna di òktober tradishonalmente ta selebrá siman di Medioambente aki na Kòrsou. Pa e aña aki Selikor ta...
Promé Minister Rhuggenaath ta sostené idea di SER-nan di paisnan Karibense den Reino
Pa por yega na un maneho duradero i responsabel riba area di migrashon (laboral / ekonómiko) i e problemátika di refugiadonan, ta rekomendabel pa...
Seshon di informashon tokante trabounan di mantenshon di Bocaweg
Servisio pa Obra Públiko (OW) ta invitá habitantenan i komersiantenan di Boca Sami, Sint Michiel i besindario na un seshon di informashon tokante trabounan...

robotstxt: allowed

filter: keep


text:
Mayornan di nos atletanan lo competi diadomingo 9 di oktober. Anja pasa Aruba tabata super exitoso den e competencia na Corsow unda nos representantenan a logra bini cas bek cu varios premio den jinete y amazona como tambe den cabay. Ta bon pa menciona cu tur e jinete y amazona a hiba un preparacion debido pa e competencia aki, e animo ta halto mientras e expectativanan pa cu nos atletanan ta sigui crece.
Aruba semper a luci ora a competi internacionalmente den e deporte aki. Nos tin varios titulonan mundial den diferente categoria logra na competencianan renombra. Esaki ta haci cu e admiracion pa nos atletanan ta uno masha grandi y aprecia.
Un danki sigur na Lotto, e Loteria di Aruba pa medio di Comision di Subsidio cu a yuda subsidia e delegacion di OCA pa e competencia di Inter Curacao 2016.10.07
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
ORANJESTAD(AAN)– Segun comunicado di Botica di Servicio, e boticanan di Servicio ta encarga pa tur pakete di chek sucu pa pashent nan di diabetes dependiente di insulina, pa asina optimalisa e maneho di diabetes. E pakete ta consisti entre otro di un meter pa chek sucu.
“Na comienso di aña 2017 nan a cambia pa otro marca”, segun Stacy Grêaux, asistente di boticario. “Pa por comproba cu e meter nobo y su teststrip nan ta trahando hunto manera un sistema, a wordo palabra conhuntamente cu UO AZV pa haci e chekeo tur aña, un bes pa aña.”
“Desde cu a introduci e meter nobo, conoci pa Ht-One TD Gluco, por bisa cu alrededor di 1800 pashent a cambia nan meter. Algun siman pasa a invita tur pashent pa pasa haci chekeo di e meter”, Lennert van der Poel, Director Botica di Servicio a conta;
“E acogida a wordo bon ricibi ricibi? y nos no por ta mas contento. Esaki ta e prome chekeo di meter di sucu cu a wordo haci na Aruba, y lo ta sin duda no e ultimo! Hunto nos kier haci un colaboracion na salubridad, pa asina bira cada biaha mas mihor! “
Durante e periodo di chekeo, Botica di Servicio a traha hunto cu laboratorio pa por compara e resultado nan y asina comproba cu e resultado nan di e Ht-One meter ta cuadra cu e realidad. Esaki ta indicacion cu e meter ta cumpli cu tur regulation necesario di calidad.
Tin cu menciona cu tres meter so no a cumpli cu e rekisito nan necesario y wordo desaproba. E pashent por tin tur siguransa cu e uso di nan meter. Stacy Grêaux: “Comienso di aña 2018 lo invita un otro grupo pa pasa y hasi chekeo di nan meter”.
Pashent cu pa cualkier otro rason tin pregunta tocante e meter, por tuma contacto cu Botica di Servicio Post di Diabetico, na number di telefon +297 730 0536.


text:
Philipsburg– Pa loke ta trata e défisit di St. Maarten durante 2017, Cft a indiká ku toma di desishon adishonal di parti di Konseho di Minister di Reino (RMR) ta nesesario, di moda ku e presupuesto por kumpli ku e Lei di Reino di supervishon finansiero (Rft). Esaki tei nifiká medida sigur pa esnan di Isla Ariba
E konsepto di presupuesto di 2018, ku resientemente a keda entregá na Cft, ta bai bira un reto grandi pa Sint Maarten. E défisit presentá ta konsiderabel i e manera ku ta supstansiá e sifranan na e momento aki ta insufisiente. Presidente di Cft Gradus: “Cft ta konsiente di e sirkumstansianan difísil ku Sint Maarten ta aden. Sinembargo Cft no por duna konseho na un manera responsabel riba un presupuesto ku no ta supstansiá”. Cft a indiká esaki tambe den su konseho riba e konsepto di presupuesto, kual el a manda pa minister di Finansa riba 8 di febrüari. Ounke Sint Maarten probablemente mester di yudansa di Hulanda ku su presupuesto di 2018, ta di importansia tambe pa mira kua medida Sint Maarten mes por tuma pa redusii e défisit presentá. E medidanan aki ainda no a keda reflehá den e presupuesto. Raymond Gradus: “Ta importante pa Sint Maarten mustra ku en berdat medida faktibel i rasonabel pa redusí e défisit, por keda menshoná den e konsepto di resupuesto di 2018, asta bou di e sirkumstansianan difísil aki.
Mas aleu a ekspresá preokupashon tambe tokante di e posishon di likides di Sint Maarten. Sint Maarten a deklará na diferente okashon ku pronto tur plaka lo kaba i ku e nesesidat di èkstra likides ta eminente. Sekretario di Estado di Asuntunan di Reino a presentá un proposishon pa èkstra likides. Entre otro Cft, gobièrnu i parlamento mester tuma algun paso formal ainda pa realisá esaki.
Cft ta enfatisá tambe kon importante ta pa drecha e ekonomia atrobe. E Fondo di Rekonstrukshon di EUR 550 mion lo hunga un ròl importante den e proseso pa start ekonomia di nobo. Un boost di aktividat ekonómiko por tin un efekto positivo riba e finansa públiko i e défisit premirá. Cft a partisipá na e reunionnan intensivo entre gobièrnu, IMF i World Bank e siman aki. E deliberashonnan konstruktivo lo sostené e progreso i koperashon den e proseso pa yega na e rekonstrukshon.


text:
Polis a hala atencion di un chinees cu a pone trampa pa gara galiña y a pone laga nan den libertad
Diadomingo mainta a drenta informe di cu na Palm Beach tin un chinees cu a pone trampa pa atrapa galiñanan y cu e ta cu un auto Kia Rio preto, mesora a dirigi un patruya na e sitio. Na yegada di e patruya ya caba e chinees a bay pero e number di auto ta conosi y ora a control’e a bin haya sa cu e auto ta registra na Figaroastraat. Polis a bay na e adres y a haye cu e galiñanan den e trampa mesora polis a hala su atencion y a pon’e laga e galiñanan den libertad.


text:
ORANJESTAD (AAN)- Despues di 4 siman di softball liga 50 y 60, Astros lo finalisa su torneo Francisco “Bubeis” Gomez 2017. Esaki lo tuma lugar Diadomingo awor dia 12 di November riba tereno di Pos Chiquito Ballpark. Manera tur amante di softball ta na altura caba, dia 29 di October mester a cancela e weganan pa motibo di awacero pisa.
E schedule pa Diadomingo awor ta como lo siguiente:
Pa 9.30 di mainta lo enfrenta otro Aruba Jrs. Vs Benjamin Tigers den 60+.
Pa 11’or Kenro lo enfrenta S.N. Movers den 50+
12:30 e team di Aruba Jrs. Lo enfrenta Surprise den 50+.
Pa 2’or di merdia lo tin un wega di 50+ pa tercer y cuater lugar entre Now or Never vs Kibaima. Y pa 3.30 di atardi lo tin e final entre NPR Deco’s vs Stingers.
Bar y cushina lo ta bon surti cu pisca cora cu saus criollo y banana hasa cu su aroz blanco of funchi. Tambe lo tin nadi. Pa 6’or di atardi lo tin entregamento di premionan.
Astros ta invita amantenan di softball y fanaticadanan di Astros Softball Organisation pa bay apoya e hungadornan aki y asina cera cu broche di oro e final di Copa Bubeis Gomez.


text:
Teaser titel:
Premiashon valioso pa Bon negoshi!
Teaser tekst:
Ta bon pa premia esnan ku destaká! Gran parti di e edishon aki di Empresa Chikí ta dediká na esnan envolví, sea komo organisadó òf patrosinadó òf komo partisipante na e premio anual ‘Best in Business’ di e kompania di seguro Fatum. Den apénas seis aña e premio aki a bira un muestra di ekselensia den kon hiba negoshi dilanti, huntu ku nos mes hendenan. E ta un premio respetá i esei ta pone tambe ku tur aña mas i mas empresario ta disidí pa partisipá.


text:
WILLEMSTAD – Mas protekshon di merkado, ménos importashon di produkto ku por produsí na Kòrsou i sosten finansiero di gobièrnu. Esei ta loke empresario den agrikultura, krio di bestia i peskeria ta deseá. “Gobièrnu mester duna nos un man.”
Minister Suzy Camelia-Römer di Salubridat, Medio Ambiente i Naturalesa ke pa aki sinku aña Kòrsou tin agrikultura duradero. E isla mes lo mester por produsí loke e tin mester na produkto fresku, i no mester dependé di importashon for di entre otro Venezuela.
E tres koperashonnan di agrikultura na Kòrsou – un na Bándabou, un na Bándariba i un na Hato – ta pone komo kondishon ku lo amplia e lista aktual di 22 produkto ku ta protehá kontra importashon i ta produsí lokalmente. Esaki lo ke men ku importadó mester pidi dispensashon serka gobièrnu pa otro produkto tambe, pa por importá nan.
‘Kultivá no ta difísil’
“Na Kòrsou por kultivá tur sorto di kos, hopi mas ku 22 tipo di bèrdura i fruta”, Wendel Alberto, kunukero na Soto, ta bisa. “Kultivashon no ta difísil, bo por siña, pero pa protehá loke a planta kontra vandalismo, ladronisia i enfermedat importá di afó, esei ta otro kos. Mi tabatin grapefruit, apelsina, mandarin, i pera ku apel. Tur a bai, ladronisia i vírùs straño.”
Segun Alberto no ta rendabel pa pone kámara òf tuma otro medida di protekshon. “Tur esaki ta kosta plaka i kon bo ta bai gana esaki bèk? Bo no por subi preis di e produktonan, kada bia ku bo mester invertí èkstra pasobra atrobe a destruí bo tranké i parti di bo kosecha a disparsé.”
Stanley Marks, fundadó i hefe di e departamento di agrikultura na Banko di Desaroyo di Antia Hulandes (Obna) ta rekonosé e problema. “Hende no ta motivá pa profilá nan mes komo kunukero. Esei no ke men ku no ta produsí nada na Kòrsou, al kontrario, pero hende no ta konta ku ta esei ta nan trabou.”
‘Ta ladron ta pone ku hende no ta konta ku nan ta kunukero’- Stanley Marks, Obna
Den e 33 añanan ku Marks ta traha na Obna e kantidat di empresario den agrikultura, krio di bestia i peskeria a krese bira 1600. “E interes ta grandi. Nostalgia i melankolia ta hunga un papel grandi serka hopi di nan. Ta warda mas empresario ku ta kuminsá pensa: kon nos ta bai duna e pais aki kuminda?”
Konserbashon di e sektor ta posibel solamente si gobièrnu pèrkurá pa pasamentu di sabiduria, preferiblemente ku lantamentu di un skol di agrikultura, Marks ta bisa.
Daño
“Wardando esaki, si ofresé kurso na empresario, esaki por hasi un diferensha grandi.”Ademas hustisia mester buska e ladronnan i e vandalistanan, segun Marks. “A bira tempu pa trata esaki ku seriedat. E daño ku e empresarionan ta sufri ta signifikante, i nan no por keda want’é asina mas. Esaki tambe ta stroba desaroyo den e sektor.


text:
CALIFORNIA, Merca- E compania di credit y debitcard VISA a anuncia diabierna cu el a registra un “interupcion di servicio’ cu tabata impedi cierto transaccionnan den diferente parti di Europa, segun medionan local.
“Nos ta investigando e causa y ta trahando pa resolve e situacion aki lo mas lihe posibel”, e compania a informa den un comunicado. Causa y efecto di e incidencia aki te ainda no ta conoci. E compania a haya sa di e problemanan aki, door di internautanan cu tabata keha di cu nan transaccionnan bancario no tabata bay.
Companianan manera Paymentsense, cu ta traha cu mas di 60 mil compania na Reino Uni y Irlanda, a comunica cu comercionan cu ta uza e servicio di transaccionnan di pago a wordo informa cu e pagonan cu wordo haci cu VISA no ta funciona cu normalidad.
Door di e incidente, un gran cantidad di usuarionan di VISA a hayanan mes cu capacidad limita di pagonan cu creditcard. Di mes manera, doño di negoshinan independiente a mustra nan preocupacion pa e situacion, y ta lamenta perdida di benta door di e problema aki.
Fuente: https://actualidad.rt.com


text:
KAPÍTULO 5
“Esaki Ta Mi Yu”
ORA mucha hasi kos bon, e hendenan ku ta kria nan ta keda kontentu. Ora un mucha muhé hasi un kos bon, su tata ta sintié bon di por bisa hende: “Esaki ta mi yu muhé.” Òf, si un mucha hòmber hasi un kos bon, un tata ta felis di por bisa: “Esaki ta mi yu hòmber.”
Semper Hesus ta hasi kos ku su Tata ta gusta. P’esei su Tata ta orguyoso di dje. Bo ta kòrda kiko Hesus su Tata a hasi un dia ora Hesus tabata huntu ku tres di su siguidónan?— Sí, Dios a papia te for di shelu pa bisa nan: “Esaki ta mi Yu stimá, den kende mi tin goso.”—Mateo 17:5.
Semper Hesus ta gusta hasi kos ku ta pone su Tata bira kontentu. Bo sa dikon? Pasobra e ta stima su Tata di bèrdat. Si un hende hasi un kos djis pasobra e tin ku hasié, e kos ta parse difísil. Pero si e ta dispuesto, e kos ta bai mas fásil. Bo sa kiko kier men ser dispuesto?— E kier men ku bo mes tin gana di hasi un kos.
For di promé ku Hesus a bini na tera, e tabata dispuesto di hasi kiko ku su Tata pidié, pasobra e ta stima su Tata, Yehova Dios. Hesus tabatin un bida maravioso den shelu serka su Tata. Pero Dios tabatin un trabou spesial pa Hesus. Pa Hesus por a hasi e trabou ei, e mester a bai for di shelu. E mester a nase komo beibi riba tera. Hesus tabata dispuesto di hasi esei, pasobra Yehova tabata ke pa e hasié.
Pa Hesus por a nase komo beibi na tera, e tabatin mester di un mama. Bo sa ken su mama tabata?— Su nòmber tabata Maria. Yehova a manda su angel ku yama Gabriel for di shelu pa papia ku Maria. Gabriel a bisa Maria ku e ta bai haña un beibi, un yu hòmber. E beibi lo a haña e nòmber Hesus. Anto ken a bira e beibi su tata?— E angel a bisa ku ta Yehova Dios lo ta Tata di e beibi. Ta p’esei nan lo a yama Hesus e Yu di Dios.
Kon bo ta kere ku Maria a haña e kos ei?— Bo ta kere ku el a bisa: “Mi no ke ta mama di Hesus”? Nò. Maria tabata kla pa hasi loke Dios tabata ke. Pero kon e Yu di Dios den shelu por a nase komo beibi na tera? Kon e nasementu di Hesus tabata diferente ku di tur otro beibi? Abo sa?—
Wèl, Dios a traha nos promé tata ku mama, Adam ku Eva, di tal manera ku nan por a bini serka otro na un manera hopi spesial. Despues di esei un beibi por a kuminsá krese den barika di e mama. Hende ta bisa ku e kos ei ta un milager! Mi ta sigur ku bo tambe ta haña ku ta asina.
Pero Dios a hasi un milager asta mas maravioso. El a tuma bida di su Yu Hesus for di shelu, anto pon’é den barika di Maria. Dios no a yega di hasi e kos ei nunka promé, i nunka mas el a bolbe hasié. Dor di e milager ei, Hesus a kuminsá krese den barika di Maria meskos ku otro beibi ta krese den barika di nan mama. Despues di esei Maria a kasa ku Hosé.
Ora a bira tempu pa Hesus nase, Maria ku Hosé tabata di bishita na e stat di Bètlehèm. Pero e stat tabata yen-yen di hende. No tabatin ni sikiera ún kamber pa Maria ku Hosé. P’esei nan mester a keda den un lugá manera un stal, kaminda hende ta warda bestia. Ei Maria a haña Hesus, i nan a pon’é den un pesebre, manera bo por mira aki riba. Un pesebre ta un baki di kuminda pa baka i otro bestia.
Kosnan grandi a sosodé riba e anochi ku Hesus a nase. Serka di Bètlehèm, un angel a aparesé na un par di kuidadó di bestia. El a bisa nan ku Hesus tabata un hende importante. E angel a bisa: ‘Mira! Mi ta trese un bon notisia pa boso ku lo hasi hende bira kontentu. Awe un hende a nase ku ta bai salba e pueblo.’—Lukas 2:10, 11.
E angel a bisa e kuidadónan di bestia ku nan por haña Hesus na Bètlehèm, drumí den un pesebre. Anto di ripiente mas angel den shelu a aparesé huntu ku e promé angel, i nan a alabá Dios huntu. E angelnan a kanta: ‘Gloria na Dios, i na tera pas meimei di hende ku ta agrad’é.’—Lukas 2:12-14.
Ora e angelnan a bai, e kuidadónan di bestia a bai Bètlehèm. E kuidadónan di bestia a haña Hesus ei, anto nan a konta Hosé ku Maria e bon kosnan ku nan a tende. Bo por imaginá bo kon kontentu Maria a keda ku e tabata dispuesto di bira mama di Hesus?
Mas despues, Hosé ku Maria a bai ku Hesus n’e stat di Nazaret. Ei ta kaminda Hesus a krese. Ora el a bira hende grandi el a kuminsá ku su gran trabou di siña hende. Esei tabata un parti dje trabou ku Yehova Dios tabata ke pa su Yu hasi riba tera. Hesus tabata dispuesto di hasi e trabou ei pasobra e tabata stima su Tata den shelu masha hopi.
Promé ku Hesus a kuminsá su trabou komo e Gran Maestro, el a laga Juan Boutista batis’é den Riu Hordan. N’e momentu ei un kos asombroso a sosodé! Ora Hesus a sali for di bou di awa, Yehova a papia for di shelu i bisa: “Esaki ta mi Yu stimá, den kende mi tin goso.” (Mateo 3:17) Bo no ta sinti bo bon ora bo mayornan bisa bo ku nan ta stima bo?— Nos por keda sigur ku Hesus tambe a sintié bon.
Semper Hesus tabata hasi kos bon so. E no a laga hende kere ku e ta algu ku e no ta. E no a bisa hende ku e ta Dios. Angel Gabriel a bisa Maria ku nan lo yama Hesus e Yu di Dios. Hesus mes tambe a bisa ku e ta e Yu di Dios. I e no a bisa hende ku e sa mas ku su Tata. El a bisa: “E Tata ta mas ku mi.”—Juan 14:28.
Asta den shelu, ora Hesus su Tata tabata dun’é trabou pa hasi, Hesus tabata hasié. E no tabata bisa ku lo e hasié, anto hasi otro kos na su lugá. E tabata stima su Tata. P’esei e tabata tende ora su Tata papia kuné. Anto ora Hesus a bini na tera, el a hasi loke su Tata den shelu a mand’é hasi. E no a pasa su tempu hasiendo otro kos. No ta nada straño antó ku Yehova ta kontentu ku su Yu!
Nos tambe ke pa Yehova ta kontentu ku nos, no?— E ora ei nos tin ku sòru tende di Dios, meskos ku Hesus a hasi. Dios ta papia ku nos via Beibel. Bo ta kere ku ta bon pa nos hasi manera kos ku nos ta tende di Dios, anto tòg kere òf hasi kos ku ta bai kontra loke Beibel ta bisa?— I kòrda ku si nos ta stima Yehova di bèrdat, nos lo gusta hasié kontentu.
Awor, lesa e otro tekstonan di Beibel aki ku ta mustra nos kiko nos mester sa i kere tokante Hesus: Mateo 7:21-23; Juan 4:25, 26 i 1 Timoteo 2:5, 6.


text:
DEN HAAG – Kuantu sèn un hende na Boneiru, Saba i Sint Eustatius tin mester minimalmente pa por biba? Partidonan di oposishon SP i GroenLinks ke fòrsa gobièrnu hulandes pa ainda establesé e mínimo sosial.
Gobièrnu hulandes ta ninga di menta e montante, miéntras ku Eerste i Tweede Kamer sí a duna gobièrnu e òrdu. No opstante tur rapòrt, sekretario di estado Tamara van Ark (Asuntunan Sosial) ta bisa ku e no por establesé un montante mínimo pasobra e sirkunstanshanan di bida ta diferente.
Partidonan di oposishon SP, GroenLinks i PvdA no ta satisfecho. “Nos ta hasi esaki pa tur munisipio den e parti oropeo di Hulanda. Ke men pakiko lo no ta posibel pa hasi esaki pa Boneiru, Saba i Statia?”, segun Van Raak (SP).
Riba inisiativa di Van Raak (SP) Tweede Kamer ta kontinuá e debate djárason pa establesé e mínimo sosial. Huntu ku Groen Links van Raak ke entregá kasi e mésun moshon ku a aseptá dos aña pasá.
E moshon lo haña sosten?
E intenshon di Van Raak ta pa duna gobièrnu hulandes un señal ku e suma ku Kamer a pidi p’e mester estables’é mas lihé posibel. E pregunta ta si e partidonan ku entre tantu ta sinta den gobièrnu, lo duna nan sosten di nobo.
Na òktober 2016 kasi tur partido ménos VVD i PVV a sostené e moshon pa establesé e mínimo sosial. “Lo mi haña masha straño si CDA, D66 i ChristenUnie, ku a firma pa esaki dos aña pasá , awor no firma.”, Van Raak ta reakshoná. “Pasobra e plannan ku t’ei, ainda ta masha vago i no a establesé e mínimo sosial.”
CDA ta laga sa den un reakshon ku nan lo no sostené e moshon di SP/GL, pasobra nan tin komprenshon pa e splikashon di sekretario di estado Van Ark na Tweede Kamer. Esaki den e dos añanan binidero ke purba baha e gastunan di bida promé.
Tantu Christen Unie komo D66 ainda ta pensando kiko nan ke hasi. “D66 ainda ta pro un mínimo sosial legal i djárason ke haña mas klaridat di e sekretario di estado.”
‘Tras di kòrtina’ ainda den koalishon ta trahando riba un moshon nobo. Un opshon ta pa adaptá esaki na SP.
‘Mester di un programa manera na Hulanda pa barionan ku un atraso’
CDA ke duna gobièrnu tempu pa entre otro regla kas di hür sosial i baha kosto di bida den e munisipionan ekstraordinario.
Joba van den Berg (CDA) tin e intenshon pa djárason e mes bini ku un moshon. Gobièrnu hulandes segun CDA mester kuminsá traha plan pa kada isla, pa asina den futuro nan por kuida nan mes i bira mas barata.
Van den Berg ta pensa por ehèmpel pa lanta agrikultura, drecha transpòrt públiko i eduká ámtenar. “Segun nos mester bini un programa manera nos tin na Hulanda pa bario atrasá, ke men un plan di sinku pa dies aña.


text:
Sero Lopez – Diahuebs marduga algo prome cu 5’or patruya di Santa Cruz ta bay un adres conoci di nan na Sero Lopez, caminda un yiu homber ta di remate y a maltrata un primo di dje cu cuchara di cemente y un baseball bat.
Na yegada patras di cas despues di lucha, e homber di inicial M.Croes a ataca e polisnan tambe cu a baseball bat.
Agentenan despues di a los tiro di advertencia a tira e homber Croes, den su pia drechi parti ariba, manera por wak ariba e imagennan.
Mes ora a pidi pa ambulance y tambe a avisa autoridadnan concerni.
Na e sitio Vocero di Polis Sr Lito Laclé a bisa nos cu e homber aki ta sufri di problema mental y tambe di adiccion y ta un double trouble, manera ela yame.
Pues aki nos ta wak cu ariba caya, tin hopi di e personanan aki rond cu por ta sumamente peligroso.
E agente mester a haci uso di su arma, pa por a neutralisa e individuo aki y asina evita un drama.
Ambulance cu a yega na e sitio a prepare e homber di Fam Croes y cu su mannan geboei a wordo transporta pa hospitaal.
Departamento tecnico di polis BFTO a yega e sitio pa asina cuminsa nan haci nan parti y wardando ariba autoridadnan competente yega.


text:
Lidernan Lioka cu Lameta ta gradici padvindsters di Theresia Groep
Semper tin padvindsters cu ta laga un impresion riba nan lidernan. Den luna di mei a ser honra Sra. Crucita Shell, ‘Lameta’ y Sra....
Fundacion Movimiento ta Bida Seccion Tanki Leendert 60 plussers di bishita...
Nos a ricibi un grupo di mas di 50 persona cu ta personanan grandi cu kier a sa mas di SETAR y tecnologianan nobo. E...
Kiwanis Club of Aruba a ricibi reconocimiento di Kiwanis International
Recientemente a tuma luga na Montego Bay, Jamaica, un congreso di sumo importancia cual ta Kiwanis Eastern Canada and The Caribbean District Convention. E...
Resultado di Mens Erger Je Niet LIVE di dia 18 y...
Resultado di dia 18 mei , na promer lugar Bongos, 2do Chill Swa, 3er. Family Gangy 4to Who's Next . E di dos wega...
Rotaract Club of Aruba cu proyecto “Un P’ami, un P’e”
“Un P’ami, un Pe” ta un projecto cu Rotaract Club of Auba a inicia pa prome biaha 11aña pasa na 2007. Manera e nomber...
Arte di Palabra 60 Plus
Dia 19 di juni proximo pa 6:00 ora di atardi lo tuma luga e di dos edicion di “Arte di Palabra 60 Plus” den...
Ivy Ann Bryson ta bisa ‘DANKI’
Mayornan di e cantante Ivy Ann Bryson ta manda pa medio e articulo aki palabranan di gradicimento na e musiconan Hendry Tromp y Federico...
E prome edicion di Bario Fest lo ta diasabra awo
Den cuadro di e proyecto recientemente anuncia cu yama Ban Cultiva, un proyecto cu tin como meta cultiva y incentiva participacion, comunitarismo, convivencia y...
Resultado di weganan di Mens Erger Je Niet LIVE di 11...
Siman pasa diabierna 11 di Mei tabata tin wega yena di emocion, unda cu esunnan cu a gana mester a realmente soda friu ....
Kiniki Festival 2018 tabata uno exitoso
Den Cas di Cultura a tuma luga e di 4 edicion di Voz di Kiniki Festival. E festival di cancionan bailabel original y colorido...
Inauguracion di Caha di Orgel “Johanna”
Dia di Obrero ultimo, e unico luga caminda "abo no ta wak nan, pero nan si ta wak bo", esta La Roca Rum Shop...
Resultado di Mens Erger Je Niet LIVE di dia 4 mei
Aki ta sigui e resultado di Mens Erger Je Niet LIVE di dia 4 di Mei: 1.Selimar all stars . 2.Cana malo pasa bon . 3.Brain stormers...
Kiwanis Young Professionals Aruba a presenta: A Night of Glamour, The...
Despues di simannan di preparacion y anticipacion, Dialuna April 30, 2018, Kiwanis Young Professionals Aruba (KYPA) a tene nan evenemento pa recauda fondo ‘A...
Voz di Kiniki Festival ta 12 di mei den Cas di...
Diasabra 12 di mei pa 5or di atardi den Cas di Cultura tin festival di canto infantil Voz di Kiniki 2018. Voz di Kiniki ta...
Seso Sport ta back na Club Primavera
Diasabra anochi 5 di mei benidero na Club Portugues na Primavera, e prome anochi di e classico Sesosport di 2018 lo tuma luga! Despues...
Kerki Protestant Piedra Plat cu Dia di Famia
Bin pasa ratonan ameno cu bo famia. Lo tin, un bazaar grandi, un Mother’s Day tent cu artenan pa regalo, mata, cuminda/sopi (na benta...
A Night of Glamour – The GoldMine Era – Un Evento...
Kiwanis Young Professionals Aruba (KYPA) pa e ultimo añanan a bin ta treciendo diferente fundraising event cu un toque diferente y unico. Eventonan manera...
Dia 27 April SV La Fama lo tene su Fundraising di...
E Fundraising aki lo tuma luga pa 9 or y 30 di mainta cu'n koffiemorgen cu dushi bolo y un bon koffie of juice...
Kiwanis Circle K of Colegio Epi ta organisa bingo pa recauda...
Kiwanis Circle K of EPI ta den pleno preparacion pa nan prome evento pa recauda fondo pa e aña Kiwanistico 2018 – 2019 cual...
Fundraising Picnic-Dansant di Quota Club cu tema di ‘Boots and Bling’
Quota International of Aruba ta un organisacion di servicio cu ta dedica na mehora calidad di bida di esunnan menos afortuna, principalmente esunnan cu...


text:
ORANJESTAD (AAN):—E sospechoso di e asina yama “Decembermoorden” na Suriname, Ruben rozendaal, y cu tambe ta wordo sospecha di ta complice den e golpi di estado na 1980 probablemente lo a pone punto final na su biba despues di a scucha na luna di October ultimo exigencia di 10 aña di prison contra dje.
Ta asina cu diabierna anochi e curpa sin bida di Ruben Rozendaal a wordo haya den un apartamento situa den Maikoe straat na Paramaribo Suriname y mesora autoridad a wordo alarma.
Dokter a presenta y a constata cu man robez di Ruben tabata corta cu blade y consecuentemente el a muri debi na perdida di sanger.
Segun informe for di Suriname di 30 October ultimo net despues a scucha castigo exigi pa fiscal di 10 aña contra dje, Ruben lo a expresa na miembronan di prensa di lo comete sucidio.
E “no por carga esaki y e ta haci dolor probablemente e mes lo haci sacrificio debi cu e no a planea y e no tabata presente na e matansa”, e lo bisa durante cu e tabata wordo entrevista pa prensa.
“ Y ningun hende no mester tuma mi na malo, esaki lo ta mi kier “ el a agrega. E ex militar (Ruben Rozendaal) a haya shock di a scucha e castigo exigi ya cu el a spera absolucion (vrijspraak).
Rozendaal ta un di e 16 nan cu a comete coup den luna februari 1980 riba ordo di e tempo ey lider militar Andre Kamperveen y Fred Derby cu a wordo busca na cas y entrega den Fort Zeelandia . E tabata tambe e homber cu a pega e edificio principal di sindicato na candela. Kamperveen mas despues hunto cu otronan hombernan a wordo mata (ehecuta).


text:
Huidige artikelen
Artikelen uit april 2012
18-4-2012 - Dialuna awor ta ultimo dia pa entrega 'verzamelloonstaat' y 'verzamelstaat opgaaf derden' di aña 2011
Tene na cuenta cu no tin mas prolongacion di termino Lees meer...
16-4-2012 - Den e aña cu a casa, separa of keda viuda/viudo ta haci declaracion di inkomstenbelasting separa
Pareha ta haci declaracion hunto solamente si ta casa y bibando cu otro durante henter aña Lees meer...
11-4-2012 - Formulario di declaracion di winstbelasting 2011 a sali
E fecha oficial di otorgamento ta 2 di mei 2012 Lees meer...


text:
Bushiribana: Diadomingo mainta algo pasa di 10’or y mey, Polis, brandweer y ambulance ta bay na Boca Mahos pa motibo cu algun persona lo a mira un curpa di un dama ta drief.
Na yegada enberdad nan ta mira un curpa ta drief riba un distancia di mas o menos 25 meter for di costa. Mesora ta pidi pa boto di polis BP-2 pa bay direccion di Bushiribana pa asina por saka e curpa for di lama.
Despues di un rato ta drenta un informe cu probablemente e curpa aki lo por ta di un dama cu ta perdi. E dama aki lo a sali for di su cas pa mas o menos 6’or di mainta bay cana, ela sali sin su tas y sin su cellular y no a regresa su cas mas. E dama aki lo ta sufri di despression y tabata bou tratamento pa esaki. Familiarnan y conocirnan di e dama mesora a bay na boca mahos pa mira si por ta trata di nan ser keri.
E lama tabata hopi bruto, cu hopi coriente, esaki tabata manda e curpa hopi liher direccion pabou. Pa mas o menos 1’or di merdia e boto di polis a yega cerca pero no por a saca e curpa debi na e situacion di e lama hopi bruto. Un boto di Kustwacht a bay na e sitio y net pariba di Wariruri, un poco mas pafo, e boto di polis, cu ayudo di un di e botonan di Kustwacht, a logra saca e curpa for di awa y a hibe na Waf di Oranjestad.
Segun un familiar, e dama aki siman pasa a pidi dokter ayudo, paso e no tabata por mas cu e depression cu e ta sufri di dje. Ela pidinan pa un afspraak mas liher cu ta posibel cu un psichiater, pero e afspraak mas cerca cu e lo por a haya tabata te dia 22 di november, lamentabelmente e malesa aki a caba cune prome cu e por a wordo atendi. Ta ki dia nos cuminsa siƱa cu depression ta un malesa hopi peligroso y mester e debido atencion y no por wordo neglisha.
Un diadomingo cu a habri tristo pa e famia aki, e dama aki ta laga su casa y yiunan den un tristesa hopi grandi.
Update, vocero policial ta duna identidad di e dama den lama.
14.40 Dokter Texier a constata morto di Mareline Vrolijk Naci na Merca di 5 di september 1959!


text:
Oranjestad - Despues di warda un par di luna, porfin e ripiticion di Tanto Cuenta den Cas di Cultura lo tuma luga dia 22 di october venidero. Tanto Cuenta lo duna, un biaha mas, un presentacion di tres Cuenta di Hada na Cas di Cultura.
Despues di e exitoso presentacion na luna di juni ultimo, Tanto Cuenta lo ripiti pa e publico amante di Cuentanan di Hada, 3 presentacion, cu lo laga e publico presente drenta den e ambiente di magia, color y fant asia un biaha mas.
Lo ripiti un ultimo funcion pa e aña aki diasabra, 22 di october na Cas di Cultura pa 4.00 atardi. No perde e oportunidad di bin mira artistanan local dramatisa tres obra di Hada cu a facina biaha pasa grandi y chikito.
Un show, cu fuera di a laga e chikitinnan keda encanta cu algun personahe conoci pa nan den nan mundo infantil, manera e tres Ada Madrinanan, e Bruha Bruha y e Prinsesa encantado a pone un sala yen hari pa e locuranan di e dos rumannan mal hende di Assepoester.
Carchinan ta obtenibel na Van Dorp/De Wit, Plaza Bookshop, Bruna, Dyon Center, House of Cakes, Cas di Cultura y na oficina di Bon Nochi Drumi Dushi na balor di Afls. 15,00.
No keda sin bin mira tres obra traduci pa Desiree Correa y cu actuacion di artistanan conoci manera: Richard Dabian, Rachel Kraayvanger, Randy Ras, Sharon Tromp, Aldric Brete, Minouschka Chin, Nadeshka Brete, Brian Croes, Lisienni Croes, Vicky Rosalina, Angela, Angele Mac Janet, Emeil Vijsma y Martica Lugay.
Nos ta priminti cu bo lo tin un atardi super placentero!


text:
ORANJESTAD – Diadomingo ultimo dia 19 di Maart a tuma lugar Aruba Amateur Weightlifting Association, su di dos evento pa aña 2017 na Centro Deportivo Frans Figaroa. E evento aki en coneccion cu celebracion di Himno y Bandera a wordo duna den forma di un Classic Open Try Out.
Den Theo Bareño gym yena cu atleta, coaches, famia y conocirnan, a cuminsa cu e Classic Open Try-Out. Un total di 18 atleta di diferente scol di pesas, manera Muscles & Lungs Crossfit, Crossfit A297 y TNT Gym, a participa durante e evento aki.
E evento tawata uno exitoso cu un total di 4 record nobo den damas. Di e 4 record nan aki, 3 di nan a wordo kibra door di Brigitte Valencia cu su total di 112 kg. Brigitte a kibra su record personal pero tambe nacional den categoria 90kg cu su snatch di 45 kg y su clean & jerk di 67 kg. Isabelle Croes a kibra su mesun record den categoria 75kg cu su snatch di 51 kg. Un pabien na e dos damanan aki cu nan tremendo esfuerzo y records nobo!
Durante e evento e juradonan a concentra riba e technica y a duna punto pa cada intento di cada atleta. E top 5 atletanan den e area di technica, den ningun sequencia particular, ta lo siguiente:
• Isabelle Croes
• Jennifer Piter
• Joel Kuiperi
• Jeremy Dijkhoff
• Israel Hernandez
Durante e Try Out a premia e dos mihor lifters den division femenino y masculino. E mihor lifter den division femenino ta Jenifer Piter cu un total di 164 kg. E mihor lifter den division masculino ta Joel Kuiperi cu un total di 290 kg.
Un palabra di pabien na tur e atletanan cu a participa y a demonstra nan forza y talento riba e plataforma! Un danki cordial na tur club di Pesas y tambe na nos sponsors, Setar N.V. , High Performance Aruba, Fantastic Gardens, Mac4U, etc. Aruba Amateur Weightlifting Association kier extende un invitacion na tur esnan interesa den e deporte di Pesas pa pasa libremente na un di nos scol di Pesas y tambe por tuma contact cu nos na aawa@arubaweightlifting.com
Keda pendiente pa AAWA su siguiente competencia cu lo tuma lugar 30 di April unda nos talento local lo topa cu e talento di nos isla bisiña, Curaçao. Mas informacion lo sigui!!


text:
WASHINGTON, D.C., Merca- Mondelēz Global LLC (fabricante di Ritz) diadomingo a anuncia e retiro di varios producto na Merca. Den un comunicado el a indica cu “nan ta contene serum di lechi polvo” cu posible “ presencia di salmonela”. Nan a aclaria cu niun otro producto ta inclui den e retiro aki y cu ainda no tin reporte di infeccionnan. “E consumidornan cu tin e productonan aki no mester come nan”, e compañía a adverti den un comunicado. Tambe Pepperidge Farm, fabricante di Goldfish a duna un lista di su productonan cu lo wordo retira pa e mesun motibo.
E Centro pa Control di Malesa (CDC) ta calcula cu e salmonella a causa anualmente casi “1.2 miyon infeccion, 23 mil persona hospitalisa y mas o menos 450 morto na Merca” y cuminda ta e fuente di contagio mas grandi.
E sintomanan ta diaree, keintura y dolornan abdominal di 12 pa 72 hora despue s di e infeccion. E sintomanan ta persisti entre 4 y 7 dia, y mayoría di e personanan ta recupera sin tratamento.
Esaki ta e productonan retira for di shelfnan


text:
Savaneta: Diahuebs algo pasa di 9’or y mey di anochi, polis ta bay na un adres na Savaneta pa un atraco cu a caba di tuma lugar.
Na yegada nan ta bin compronde cu un persona cu un arma di candela a atraca un supervisor di un Citgo Gastation, na momento cu ela yega na e cas aki.
E atracador a logra bay cu dos tas cu placa cu ta suma entre 1500 pa 2 mil florin y tambe e atracador a tira den halto.
Na e mesun momento un patruya ta topa cu e auto cu lo a wordo usa den e atraco na Sabana Basora, e patruya ta dune un señal pa para, pero e auto no ta para, e ta sigui core dal un cura di cas kibra, polis a los un tiro di advertencia y bay para un poco mas pazuid. Mesora e ocupantenan ta sali core drenta mondi bay.
E polis ta bay na cas di e doño di e auto kende ta bisa cu e no ta envolvi den e atraco y cu e auto a wordo gejoyride. Ela wordo hiba warda como sospechoso y e auto a keda confisca pa mas investigacion. E area unda esaki a sosode a wordo cera, pa autoridad haci nan investigacion.
Pendiente pa mas information.


text:
Bandera
A instituí e bandera di Boneiru dia 15 di desèmber 1981. Pa diseño di esaki tabatin un kòntèst bou di e poblashon. Komo ku no tabatin un diseño ganadó den forma kombinsente entre esnan ku a drenta, e bandera a bira un kompilashon di diferente diseño, kreá pa Frans Booi, presidente di e Komishon di Bandera.
Símbolonan
Eskudo
E eskudo di Boneiru tin un fondo koló azur (heráldiko pa blou, referiendo na laman), ku un wil di timon den oro (refiriendo na e hopi nabegantenan boneriano ku a nabegá riba lamannan di mundu). Kurason di eskudo ta plakat ku un strea di seis punta (kòrá) den un renchi di kompas di sabel (pretu). E totalidat aki ta kubrí pa un korona ku sinku blachi i kuater pèrla (korona di markis).


text:
WILLEMSTAD – E lima Sargassum, e pesadia di organisashonnan di naturalesa manera Stichting Uniek Curaçao (Fundashon Kòrsou Úniko) i Sea Turtle Conservation Curaçao a bini pa keda. Esei ta e konklushon di Mark Vermeij, direktor sientífiko di e fundashon Caribbean Research & Management of Biodiversity (Carmabi).
E último simannan hopi tonelada di e lima aki a laba drenta e bahianan na kosta nort di Kòrsou. Ard Vreugdenhill di ‘ Sea Turtle Conservation Curaçao’ ku ta hopi envolví den e trabou di limpia e lima, ta konstatá ku e bia aki tabatin mas lima ku nunka
Mashin di koba
Pa kolektá e lima na Boneiru asta a usa loder. Serunan haltu di lima na Kòrsou ta warda e trùknan ku mester hisa nan bai kuné. E awa di laman no ta transparente mas sino ta maron di e sobránan di mata.
Sargassum ta forma un problema grandi. Tur loke ta biba ta stek bou di dje, tambe e kuminda di e turtuganan, yerba di laman. E miedu grandi ta pa e bestianan mes keda pegá bou di e lima i ku nan ta stek pasobra nan no por pasa nan kabes dor di e kapa diki di lima.
Ainda Sea Turtle Conservation Curaçao no a haña turtuga morto. Den otro parti di laman karibe si, ei e protektornan di naturalesa a haña restonan di diferente turtuga.
Holó stinki
Kantidat grandi di sargassum ta kuminsá putri i ta kousa molèster di holó stinki. Vermeij ta kompará e holó stinki ku e holó komo si fuera bo dùmp dies mil kilo di tomati putrí den bo kurá patras.
Sea Turtle Conservation Curaçao ta duna kambio di klima falta di e problema ku ta kresiendo. Vermeij no ta asina di akuerdo, pero ta kla p’e si ku e awa ku ta keintando ta kambia e fluho di awa di laman. “Kisas ta p’esei e lima di sargassum mas i mas ta drif bini den direkshon di Kòrsou.
Vermeij lo a preferá di para e lima promé ku e drenta e bahianan. “Pero ta difísil pa bai ku boto bai kohe e lima na nortkant, ta muchu peligroso”, e ta bisa. Entretantu ta trata di tene e lima pafó di e bahianan ku un tipo di dam ku ta drif, pero e resultado ta varia. “Ainda mester haña hopi mas eksperensha ku e téknika aki.”
‘Siña biba kuné’
Nos mester siña biba ku lima Sargassum, asina Vermeij ta pensa. Bo mester desaroyá un strategia, kompar’é ku tenementu limpi di kant’i kaminda. Ta posibel pa hèndel e lima. Loder por kob’é fasil i trùk tambe por his’é bai kuné un be.”


text:
Orashon djadumingu 15 di yüli 2018
‘El a yama e diesdos disipelnan i kuminsá manda nan bai dos dos, ku poder pa saka demoño for di hende. El a ordená nan: ‘Mira pa boso no biaha ni ku pan ni ku saku di biahe ni ku plaka; bai ku un garoti so. Bisti sandalia na boso pia, ma no bisti dos paña riba otro.’ Hesus a sigui bisa: ‘Unabes boso drenta un kas, keda einan te ora boso bai for di e lugá ei. Si boso bai un kaminda i nan rechasá boso einan i no ke tende di boso, sakudí boso pia kita stòf pa atvertí e hendenan di e lugá ei.’ E disipelnan a sali bai prediká pa e hendenan kombertí. Nan a saka hopi demoño for di e hendenan i nan a hunta hopi hende malu ku zeta i kura nan. ‘ Marko 6:7-13


text:
Riba diabierna 9 di februari Colegio San Nicolas a organisa su actividad anual di Carnaval. Esaki no solamente tabata consisti di un jump-up escolar (entre otro cu e scolnan Colegio San Augustin, Colegio Santa Filomena y Abraham de Veerschool), pero tambe un actividad social y educativo na scol mes.
E asina yama Smart Moves Carousel tabata tin como meta pa educa y alaves concientisa nos hobennan tocante diferente topico di importancia relaciona cu actividadnan rond di carnaval. Ta trata aki di e posibel peligronan y consecuencianan negativo ora no anda den un forma conciente. E invitadonan experto a duna tips pa con por anda mas conciente y positivo durante e periodo aki. Algun topico tabata tocante abuso di droga y alcohol, prevencion di malesanan transmiti sexual, mal comportacion y gangs, embaraso hubenil y e peligernan di sexting. E diferente instacianan cu a forma parti di e Smart Moves Carousel tabata FADA, Telefon Pa Hubentud, Douane, KPA, DESPA, KIA y Respeta Mi. E evento Smart Moves Carousel tabata exitoso.
Pa finalisa Colegio San Nicolas kier a extende un danki especial na tur persona y instancia cu a contribui na e evento socio-educativo y na e Jump-up escolar, specialmente Aruba Bank NV, Rode Kruis y Serlimar pa nan bon sosten.
Smart Moves Carousel tabata exitoso
Riba diabierna 9 di februari Colegio San Nicolas a organisa su actividad anual di Carnaval. Esaki no solamente tabata consisti di un jump-up escolar (entre otro cu e scolnan Colegio San Augustin, Colegio Santa Filomena y Abraham de Veerschool), pero tambe un actividad social y educativo na scol mes.


text:
Renaissance Curaçao Resort ta invitá nos komunidat pa selebrá dianan di regata Velas Latinoamérika 2018
WILLEMSTAD – Renaissance Curaçao Resort & Casino ta felisitá e organisashon di Velas Latinoamérica Curaçao 2018 ku un fenomenal apertura djadumingu último. E ambiente lo kontinuá den transkurso di e dianan benidero; nos sentro di siudat ta impaktá ku su Handelskade kolorido i su dushi ambiente. Renaissance Curaçao Resort & Casino i tambe Rif Fort, komo un di e patrosinadónan tambe lo forma parti di e festividatnan rondó di Velas Latinoamérika 2018 ku diferente aktividat, happy hour i spesial pa tantu lokal, turista i tripulashon di e barkunan di bela.
Despues di un eksitoso ‘Ahoy Happy Hour’ na Infinity Beach djaluna anochi, djamars dia 17 di yüli lo tin un ‘Ahoy Happy Hour’ ku entretenimentu di Cuban Groove den Rif Fort. Tur establesimentu den Rif Fort lo tin un spesial pa nan bishitantenan entre 6’or di atardi ku 7’or di anochi. Tambe lo tin un ‘Velas Treasure Hunt’ ku oportunidat di gana diferente premio, riba dianan 16, 17 i 18 di yüli. Pa partisipá ta fásil, download e aplikashon ‘GO Team’ i kuminsá mesora. E App ta grátis- partisipashon tambe! Renaissance Curaçao Resort & Casino, awor parti di Wind Creek Hospitality ta kontentu di por aportá na e aktividatnan durante e dianan di regata di Velas Latinoamérica Curaçao 2018. Ta invitá henter pueblo di Kòrsou pa selebrá e próksimo dianan di regata den nos sentro di siudat Otrobanda; sali i disfrutá di e diferente konsiertonan i bishitá e barkunan di bela. Pa mas informashon di e kalènder di aktividat por bishitá e página di facebook di Velas Latinoamérica Curaçao 2018 òf esun di Renaissance Mall & Rif Fort.


text:
Tanki Flip – Diahuebs marduga algo prome cu 3’or polis a bay panort di e rotonde di Tanki Flip, pa un accidente cu hende pega den auto.
Mes ora unidadnan di rescate a sali pa e sitio.
Polis na yegada ta topa cu un Mazda RX7 color cora, banda robes di caminda pega contra un mata di kwihi. Pero e chauffeur no tawata pega den e auto. Pues e la sali ariba su mes un forsa.
Brandweer na su yegada a lora bay bek, pa su kazerne.
Ambulance si a controla e chauffeur y tur cos tawata “ok” cu ne.
Parti cu no tawata ok ta momento cu polis a bay pone supla, aki ta caminda ela supla pasando e limiet poni den ley.
Ela wordo deteni e mes un momento.


text:
CochabambaNews
Bowling ta clasifica pa Lima2019
Kamilah y Thashaina lo representa Aruba na e Weganan Panamericano
Bolicheronan Kamilah Dammers-Naddall y Thashaina Seraus oficialmente clasifica pa e Weganan Panamericano Lima 2019 na Lima, Peru.
Cu a dos bon resultadonan obteni te cu awor aki ya caba e dos atletanan elite di Aruba su deporte a sigura un puesto pa otro aña den e spectaculo Panamericano.
Masha pabien Thashaina y Kamilah, staf di coachnan como tambe na e federacion di Bowling, ARBAS Aruba Bowling Association.


text:
KOMUNIKADO DI KUERPO POLISIAL KÒRSOU
413 / 2018
7 òktober 2018
Búskeda di persona pèrdí.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta pidi búskeda di e dama Nadya Alejandra Xavier Viana, nasé na Venesuela di 27 aña
di edat. Djamars dia 2 di òktober pa mas o menos 7’or di mainta Nadya a sali kas na Kaya
Basralokus ku destinashon deskonosi. Na momentu ku el a sali kas e tabatin un jeans pretu i
un bachi pretu ku blanku bistí. Na su pia e tabatin un sapatu maron bistí.
Nadya tin e siguiente deskripshon:
Haltura: 1.61 m
Postura: mediano;
Kabei: kòrá kla;
Koló di kueru : maron kla;
Koló di wowo : maron;
Polis ta supliká tur hende ku por duna kualke informashon tokante di Nadya pa tuma
kontakto ku polis na e number di telefòn 917 òf na e number anónimo 108.


text:
Barranquilla2018News
Natacion a sigi den e Compleho Eduardo Movilla
Daniel Jacobs, Patrick Groters y Team Relay a continua
E anochi di natacion den e Complejo Acuatico Eduardo Movilla aki na Barranquilla, Colombia caminda e Weganan Centroamericano y del Caribe 2018 ta tumando lugar a inicia cu Daniel Jacobs den 200m liber final B. Cu un tempo di 1:53.28 ta caba na di 5 lugar.
Patrick Groters a drenta piscina unrato despues pa e Final B di 50m lomba. Cu un tempo di 26.37 seconde a keda net afo di e prome tresnan di e final aki.
E ultimo di anochi tabata e relay di 4x 100m liber. E orden di salida tabata Daniel, Patrick, Jordy y na final Mikel. Entre nan cuatro a logra un tempo di 3:32.36 y asina kibra e record nacional di Aruba den e disciplina aki.
Manjan lo ta ultimo dia pa loke ta trata e deporte di natacion. Anahi Schreuders den 50m liber. Jordy y Mikel lo hasi tambe 50m liber. Y na final di e mainta lo tin e 4x 100m combina, caminda tur cuatro atleta masculino lo participa.


text:
Home Authors Posts by Redaccion 36
Redaccion 36
Tres mucha a gana concurso di pintamento “Shon Coneu”
ORANJESTAD (AAN): Diabierna ultimo den presencia di directora Astrid Britten, representante Maarten di Martijn Trading y mondhygieniste Mirto Tromp, 3 mucha a ricibi un...
Minister Ruiz-Maduro ta felicita Popcorn Club
Den cuadro di nan 29 aña di existencia ORANJESTAD (AAN) – Minister di Finansa, Asuntonan Economico y Cultura Sra. mr. Xiomara Ruiz-Maduro tabata presente na...
Directiva Parke Arikok a pidi referendum y yega na e prome...
Tin dos sindicato den Parke ORANJESTAD (AAN): E referendum ta un di e dosnan cu ta tumando luga na Parke Arikok. Lo tin un mas...
Grupo di Betico ta anuncia “Concierto di Oro” pa celebra nan...
ORANJESTAD (AAN): Diamars atardi, Grupo di Betico a yama un conferencia di prensa pa asina anuncia cu nan ta 50 dia leu for di...
Sushi y cuchio laga atras den mondi na e tanki di...
ORANJESTAD (AAN) — Na diferente oportunidad, sa sali informacion pa concientiza e pueblo di Aruba, riba e importancia di tene nos dushi pida baranca...
Gobierno a reuni cu ehecutivonan di Banco Central
ORANJESTAD (AAN): Economia ta exigi pensamento y accion constante. Diabierna ultimo Minister di Finansa, Asuntonan Economico y Cultura Sra. mr. Xiomara Ruiz-Maduro hunto cu...
Sushi benta banda di e dam di Hooiberg
ORANJESTAD (AAN) — Pa un tempo, te hasta a pone un cadena pa cera e paso pa por a yega e dam cu tin...
E palabra liderazgo naturalmente ta encera tambe integridad
Luenne Gomez-Pieters di DIMP: ORANJESTAD (AAN): Departamento di Impuesto tabata tey den e encuentro organisa pa DRH, cual tema tabata Liderazgo y integridad. Directora di DIMP,...
Arubianonan tambe lo participa na Ehercicio Militar Internacional na Curaçao
ORANJESTAD (AAN): Curaçao lo ta anfitrion di un ehercicio Internacional riba dia 6 te cu 15 di November. E ehercicio ta hiba e nomber...
Turista Hulandes cu vakantie victima di ladron
ORANJESTAD (AAN): E cabayero V. a presenta na warda di polis y a duna keho di ladronicia na altura di Eagle Beach dilanti di Oceania...


text:
Noticia - Noticia
30 Noticianan
Secretario di estado Knops (Asuntonan Interno y Relacionnan di Reino) ta realisa un bishita pa cera conoci cu e tres islanan Aruba, Bonaire y Corsou for di dialuna dia 8 di januari te cu diadomingo 14 di januari 2018.
Durante su prome bishita na Aruba, Bonaire y Corsou, e secretario di estado lo cera conoci mas di cerca cu dirigentenan di e ...
Gobernantenan nobo
Informacion Orkan Irma
http://www.rijksdienstcn.com/pap/notisia (Papiamentu) https://www.rijksoverheid.nl/onderwerpen/orkaan-irma (Nederlands) ...
Plasterk ta bishita parti Caribense di Reino
Minister Plasterk di Asuntonan Interior y di Relacionnan di Reino ta bishita e 6 islanan di parti Caribense di Reino for di ...
Contribucion positivo di Fondo Desaroyo Aruba (FDA) na Comunidad di Aruba
Mayoria di e programanan di mas aña y proyectonan di Fondo Desaroyo Aruba a keda ehecuta efectivamente. Riba tereno di calidad di ...
Destinacion di medionan cu a sobra di Fondo Desaroyo Aruba
E 16 miyon florinnan Arubano (mas o menos 9 miyon euro) cu sobra di e fondo di desaroyo, Fondo Desaroyo Aruba (FDA), lo keda ...
Areglo pa conflictonan entre e paisnan di Reino
Ta bin un areglo di conflicto pa tratamento di disputanan entre paisnan di Reino. Conseho di Minister di Reino a bay di acuerdo ...
Plasterk ta ofrece Aruba yudansa na momento di mal tempo
Minister Plasterk di Asuntonan Interno y di Relacionnan di Reino, na nomber di gabinete, a ofrece yudansa y sosten na Aruba, pa ...
Derecho di voto pa e islanan Hulandes den Caribe, pa nan scoge Eerste Kamer
E derecho di voto pa habitantenan di Bonaire, Sint Eustatius y Saba (islanan Hulandes den Caribe) por vota pa scoge Eerste Kamer, ...
Gijs Baars, hefe nobo di Representacion di Hulanda na Oranjestad
Dia 1 di augustus proximo Gijs Baars lo ta e hefe nobo di e establecimiento di Representacion di Hulanda na Oranjestad y alavez ...


text:
ORANJESTAD (AAN): Gobierno a cuminsa presenta na Parlamento un reportahe di e ehecucion di presupuesto 2018. Ainda e parlamentarionan no a ricibi un presentacion for di gobierno, pero a cuminsa cu e prome rondo di pregunta. Pa Fraccion di AVP ta importante pa haya sa ki dia nan lo ricibi e presupuesto supletorio 2018 y kico cu embergadura lo ta pa loke ta trata reduccion di gasto y aumento di entrada.
Parlamentario di Fraccion AVP, mr. drs. Richard Arends a indica cu den e presupuesto supletorio 2018 tin cu incorpora e recomendacionnan di CAft, incluyendo e reduccion di gastonan di personal di 12 miyon Florin di cual ainda no tin accionnan concreto den esaki. Tambe e Fraccion di AVP ta kier haya sa ki dia lo entrega presupuesto 2019 na Parlamento cu mester consisti di un reduccion di deficit di 130 miyon di Florin pa por yega na e normanan nobo cu ta den deliberacion cu Hulanda pa fiha e cuadro financiero nobo.
Dia 1 di September ta e fecha cu gobierno mester entrega presupuesto 2019, pero no ta mira cu esaki lo yega prome cu e fecha menciona. A haci preguntanan na gobierno riba kico ta e plannan pa reduci e deficit di acuerdo e normanan tentativo, pero Minister di Finanzas no kier a elabora riba esaki.
Ainda Gobierno di Aruba no a yega na e palabracionnan cu Hulanda pa loke ta trata e cuadro financiero nobo. Tur hende sa cu e cuadro financiero entrega pa gobierno inicial a keda kita for di mesa y a drenta den deliberacionan cu Hulanda pa loke ta trata normanan nobo cu e.o. ta consisti di extension di e supervision financiero pa e duracion di e gabinete actual. Fraccion di AVP a spera cu ora cu e reunion reanuda otro siman lo ricibi contestanan y claridad necesario.


text:
Dos persona sospechoso tabata loer den autonan
Un patruya ta wordo manda pa Opal pa dos persona sospechoso cu tabata loer den cas y autonan. Na e sitio, polisnan ta papia...
Homber kier drenta cu su cabay den lama
Central di Polis ta manda un patruya pa Nikki Beach pa un homber cu kier drenta lama cu su cabay. Lama tabata yen di...
Turista crucero ta bira malo riba waverunner
Un patruya di strandpolitie, durante un control di rutina, riba e caminda di Palm Beach, na altura di Blue Beach Bar, a wak un...
Mancha di sanger riba tereno di CITGO
Central di Polis ta manda patruya di San Nicolas pa CITGO Oil Company. Na e sitio oficialnan di polis ta papia cu e security...
Tiki biento ta benta homber burachi abao
Central di Polis ta manda un patruya di Noord pa un adres na Moko pa un homber cu lo a bula for di auto...
Intento di ladronicia na Colegio San Nicolas
Comandante na warda ta dirigi patrulla di San Nicolas pa Colegio San Nicolas caminda cu lo tabata tin dos persona ariba tereno di scol. Na...
Varios promocion den Cuerpo Policial Arubano
Na Centro di Husticia na Santa Cruz a tuma lugar un ceremonia special pa haci entrega di promocion. Den presencia di famia y coleganan...
Desconocinan ta bay cu placa di turista
Central di Polis ta manda un patruya pa Gold Coast pa un caso di ladronicia. Na e sitio polisnan ta papia cu e dama...
Problema di ‘swipe’ a hera bay for di man
Diamars atardi den careda di 5 or, Central di Polis ta manda un patruya pa Heng Sheng pa un problema di pago. Na e...
Atrobe conocido di polis gara ta bende droga cu turista
Security di un hotel High Rise a tuma contacto telefonico cu Strandpolitie y a declara cu e conocido di polis, R. tabata bende droga...
Turista burachi no kier drenta den su camber
Central di polis ta manda un patruya pa un hotel high rise pa un persona cu tabata haciendo fastioso. Na e sitio oficialnan ta...
Mucha ta drief bay afo mientras tata ta pisca bay
Durante un patruya di rutina, ta drenta un melding via Centrale Post pa bay cu urgencia na Eagle Beach, na altura di Marine Verlof...
Dos mucha so na cas sin cu Voogdijraad ta actua
Patruya di Oranjestad ta wordo manda pa un adres na Madiki Kavel pa dos mucha cu a wordo laga nan so na cas. Na...
Placa ta somenta for di den maleta
Central di Polis ta manda un patruya di Strandpolitie pa un hotel Low Rise pa un caso di ladronicia. Na e sitio polisnan ta...
Ilegal gara cu carchi di AZV falsifica
Central di Polis ta wordo poni na altura dor di un oficial di polis cu na e departamento di Loss & Prevention di un...
Grupo ta haci BBQ ariba beach
Durante un control di rutina, patruya di Strandpolitie ta wak un grupo di mas o menos 5 persona na altura di e beach di...
Ladron ta bay cu tas y auto di turista
Central di Polis ta dirigi Strandpolitie pa un high rise hotel relaciona cu’n caso di ladronicia. Na nan yegada nan a papia cu e...
Dos turista ta haya accident cu ATV
Polis di Bario di San Nicolas a topa cu dos turista (un homber y un muhe) herida banda di nan ATV V- 5075. Nan...
Cabritonan ta subi auto causa daño na esakinan
Centrale Post ta manda un patruya pa e parkeerplaats di ‘Natuur en Dierenbescherming” situa den Bernharstraat 75 pa un caso di vandalismo. Na e...
Turista un biaha mas victima di ladronicia
Central di Polis ta manda un patruya di Noord pa un adres na Safir pa un caso di ladronincia. Na e sitio polisnan ta...


text:
Kosnan no ta bai den bo bida manera abo ke? Wel ata bo oportunidat pa inskribí awe mes i haña un konsulta serka bo konsehero di Feng Shui Reyna Joe , Registrá pa konsulta
Ademas di konsulta tin kursonan online pa yudabo ku bo estilo di bida notabel.
E kursonan ‘online’ ta un manera simpel i fásil pa asina nos por sigui kontribuí na papiamentu ku nos konosementu di Feng Shui pa tur interesá i ku sa ku tin muchu mas pa krea un bon bida kuné.
Ku Feng Shui sigur abo tambe por krea e bida salú, abundante i prospero sin importá kon bo ta ni unda bo ta.
Ke men ku unda ku bo ta na mundu abo tambe por partisipá.
Den 2018 ta bai tin 12 kurso ‘online’ kada unu ku durashon di 3 dia.
Ni un lo no ta mesun tópiko.
Kada unu lo kontribuí na abo su estilo di bida notabel.
I kada unu ku lo enrikesé bo bida sin mas i ta kosta solamente f. 28,– pa kada unu pa persona.
Nos proksimo kurso lo ta den luna di febrüari i lo dura 3 dia.
Registrá pa kurso


text:
Caya ing. R. Lacle 4
Tel.nr: 5224200
Faxnr: 5826436
Pa medio di e comunicado aki Servicio di Malesanan Contagioso (Dienst Besmettelijke Ziekten/Foodhandlers) kier informa tur studiante cu mester e carchi di salud pa por haci nan stage durante aña escolar 2015/2016, mester presenta un (1) luna prome na DBZ pa haya un cita pa por haci e peticion pa e carchi di salud.
· Un studiante cu mester e carchi di salud pa mita di augustus, lo mester pasa na Servicio di Malesanan Contagioso no mas laat cu mita di juni 2015 pa busca un cita/number;
· Durante e cita lo haya e material pa haci test di laboratorio y potret di pulmon (si ta necesario). Mester entrega e sushi/af pa test na Laboratorio di Salud Publico (Landslaboratorium) mesora cu haya e material hunto cu e formulario di laboratorio;
· Mester acudi na dr. Horacio Oduber Hospital of IMSAN pa saca e potret di pulmon;
· Despues di 12 dia di trabou cu a entrega e sushi/af na Laboratorio y/of saca e potret di pulmon, e carchi di salud lo ta cla pa pasa busca.
Ful e proceso di busca un cita/number y haya e carchi di salud ta dura awor aki mas o menos 6 siman. Servicio di Malesanan Contagioso ta pidi cooperacion y comprension pa cu e situacion aki. Pa nos por brinda e studiante un servicio na tempo, mester busca un cita/number fin di juni 2015. Di otro manera Servicio di Malesanan Contagioso NO por garantisa cu e studiante lo tin su carchi di salud na tempo pa e aña escolar nobo.


text:
Orashon djasabra 21 di yüli 2018
‘Ma e fariseonan a sali bai traha plan pa wak kon por kaba ku Hesus. Hesus, konsiente di e kòmplòt kontra djE, a kita bai for di ei. Hopi hende tabata siguiÉ; El a kura tur e hende malunan. Hesus a prohibí nan di bisa ken E ta. Asin’ei e palabranan, ku Dios a bisa pa medio di profeta Isaías, a keda kumplí: ‘Ata mi sirbidó ku Mi a skohe, esun ku Mi ta stima, legria di mi kurason. Lo Mi manda mi Spiritu riba djE; lo E proklamá mi hustisia na e nashonnan. Lo E no pleita ni grita; niun hende lo no tend’É papia duru riba kaya. Lo E no kibra ni un sprichi doblá, ni paga un mecha ku ta djis huma, te ora E pone mi hustisia triunfá. Nashonnan lo pone nan speransa den djE.’ ‘ Mateo 12:14-21


text:
ORANJESTAD - Gobierno a ricibi e reaccion di Caft riba e presupuesto 2018, fecha 11 di mei, den cual ta duna recomendacionnan na Gobierno. Asina prome minister Evelyn Wever a confirma na NoticiaCla diamars . Y den esaki, contrario na informacion cu lo ta circulando, Wever ta desmenti cu e conseho duna ta uno negativo. Manera ta conoci, conforme ley e conseho di Caft ta bira publico dia 1 di juni 2018.
ERONEO
“ Den su conseho Caft a sali di algun punto di bista eroneo y eseynan lo wordo aclarea” Wever a cuminsa splica. Ademas di esey, segun e prome mandatario, Caft a hasi algun pregunta tocante pagonan di dividendo di RdA y gobierno a brinda e informacion necesario pa trece mas claridad. “ E preocupacion di Caft ta keda gasto di personal y pa cu esaki tin un comision instala cu ta atendiendo cu e preocupacion aki. “ Wever a sigura e portal aki.
ORANJESTAD - Despues di e situacion cu a sosode diasabra marduga unda cu varios ilegal a yega Aruba cu boto, di cual algun a fayece y otronan a keda deteni, gobierno di Aruba a drenta un reunion urgente na Cocoloshi, hunto cu polis, Warda Costa. Despues di e reunion, minister di husticia Andin Bikker a tene un conferencia di prensa riba e tema, repasando varios punto. NOTA: Potret ta di archivo di NoticiaCla durante un reunion recien riba e mesun tema di refugiado.
PALM BEACH – Gobierno a re-aloca e operacion di sufersnan na Malmok (Fishermans Hut) pa crea mas espacio pa publico. Esaki ta e informacion cu e mandatario di infrastructura a informa diahuebs mainta tempran. Un anochi prome por a mira un grupo di habitantenan protesta pasobra na altura di Ritz Carlton (cerca di e area) a kita espacio pa nan campa. No ta conoci si esaki tin relacion cu e decision menciona. No ta conoci con esaki lo afecta e operacion di e surfernan en cuestion. Eynan ta e sitio tambe pa tene e acostumbrado 'Aruba Hi- Winds'.
ORANJESTAD – Gobierno ta contra e idea di Camara di Comercio pa impone un impuesto nobo cu tin cu atende cu cobransa di recohemento di sushi, envez di cobra na casnan particular y negoshi. Ta parse cu Camara di Comercio a cambia nan punto di bista pa loke ta cobransa di Serlimar pa recohe sushi. Asina minister di infrastructura Otmar Oduber a indica diamars den un conferencia di prensa. Esaki pasobra mientras cu e gremio commercial ta manda e mandatario un carta cu ta bisa cu ta sostene e idea pa cobra sushi, den un comunicado saca e siman aki, ta laga afor cu e gremio kier pa pueblo paga esaki via un impuesto nobo. Esaki ta parti diun diferencia di opinion grandi cu tin den hunta di Camara di Comercio segun Oduber.
PARIS/ORANJESTAD – Aruba a haya un revision positivo di The Organization for Economic Co-operation and Development (OECD) dialuna. Esaki ta nifica cu Aruba no ta bay riba e lista preto di paisnan cu no ta cumpli cu transparencia di informacion fiscal. Pero e tin trabou pa haci si, pa cumpli cabalmente segun e organisacion. Asina e organisacion ta bisa riba su website awe.
ORANJESTAD - Relacion di Reino ta basa riba madures politico y respet mutuo. Asina prome minister di Aruba Evelyn Wever Croes a bisa e representante di Reino Hulandes den Caribe, Erwin Arkebout, segun un comunicado cu e departamento di prensa di gobierno a manda pa prensa den fin di siman. Wever-Croes siman pasa a reuni cu e representante di Reino Hulandes den Caribe. Recientemente señor Arkenbout a wordo nombra na e posicion aki y esaki tawata su prome reunion cu Prome Minister di Aruba.
ORANJESTAD - Prome Minister Evelyn Wever-Croes a haci un anuncio diabierna cu lo tin un maximo den salario pa directornan di companianan estatal pero no ta cla ainda cuanto esaki lo bira. Cambionan cu lo bay mira den e companianan aki, ta e salario di e directornan di e companianan estatal. Lo pone un maximo di loke un director por gana. Na Hulanda e maximo ta na 150 porciento di e salario di e Minister President. E plan aki a haya sosten di tur Parlamentario presente. Ainda ta delibera con ta bay regla esaki den ley. E plan aki ta den deliberacionnan tambe si Parlamento ta bin cu esaki den Ley di Iniciativa of Gobierno mes lo bin cu ne.


text:
Barranquilla2018News
Nicole Hoevertsz a bishita e weganan di Barranquilla
Nicole a participa na diferente reunion nan importante
Nicole Hoevertsz ta di bishita na e Weganan Centroamericano y Del Caribe y asina ta haya oportunidad pa sigi algun reunion importante. Ayera Nicole a reuni cu e Comision Muher y Deporte di PanAm Sports. Diferente delegadonan tanto femenino como masculino di varios delegacion tawata presente na e reunion aki.
A comparti proyectonan cu cada CON a desaroya, y a motiva tur pa organisa por lo menos algun proyecto pa asina stimula mas hende muher pa bira activo den deporte,.
Tambe a comparti informacion tocante un conferencia cu e Comision Muher y Deporte di Pan Am Sports kier organisa pa fin di aña.


text:
Huidige artikelen
dinsdag 16 februari 2016 - Dia 31 di maart proximo ta bira e ultimo dia pa entrega 'verzamelloonstaat' y 'verzamelstaat opgaaf derden' di aña 2015
No tin mester di haci peticion pa prolongacion di termino
ORANJESTAD – Departamento di Impuesto ta participa cu ta prolonga e termino pa entrega e lista colectivo di salario (verzamelloonstaat) y e lista colectivo di pago na tercera persona (verzamelstaat opgaaf derden) di aña 2015. Normalmente e fecha final ta 31 di januari, pero esaki a cambia y ta bira 31 di maart 2015. E prolongacion di termino aki ta conta automaticamente pa tur cliente. Pues e cliente no tin mester di entrega un peticion pa prolongacion di termino.
Gerencia di Departamento di Impuesto
16 di februari 2015


text: Aruba Softball Bond ta anuncia cu tur cos ta cla pa ranca Sali cu softball fast pitch 2018. E prome liga cu lo inicia ta Liga Especial. Kico esaki ta? 4 ekipo miembro di Aruba Softball Bond mas pre seleccion den pleno preparacion lo forma total 5 ekipo cu lo bay bataya 1 luna largo contra otro. Aruba Softball Bond cu aporte di Subsidie Commisse ta treciendo 4 pitcher di un nivel hopi halto di exterior. Cada ekipo miembro lo ricibi un pitcher menos e pre seleccion. Lo hunga sistema di double header unda ekiponan lo ta hungando minimo 4 wega pa siman. E formato aki ta conoci den paisnan rond mundo pa asina yuda nan eleva nan nivel. Pues e 4 ekiponan constantemente lo tin un refuerso Internacional unda nos peloteronan lo custumbra mas lihe cu e tipo di lansamentonan aki. Esaki lo motiva tambe nos atletanan pa traha duro pa yega un otro nivel competitivo y alabes desaroya pitchernan hoben. Manera cu e campeonato Liga Especial aki inicia tur otro Liganan lo inicia rond final di Mei. Aruba Softball Bond trahando intensivo pa hiba e deporte dilanti.


text:
E TOREN DI VIGILANSIA (PA ESTUDIO) Mei 2015
E edishon akí tin e artíkulonan di estudio pa e periodo di 29 di yüni pa 26 di yüli 2015.
HISTORIA DI BIDA
Mi Promé Amor A Duna Mi e Forsa pa Perseverá
Disfrutá di e historia di bida di Anthony Morris, un miembro di e Kuerpo Gobernante di Testigunan di Yehova.
Tene Kuidou! Satanas Ke Habraká Bo
Satanas tin tres karakterístika ku ta hasié un enemigu masha peligroso mes.
Bo Por Gana e Bataya Kontra Satanas!
Kon bo por evitá algun trampa di Satanas manera orguyo, materialismo i inmoralidat seksual?
Nan A “Mira” e Kosnan Ku Dios A Primintí
E hòmber- i muhénan fiel di pasado a pone un bon ehèmpel den imaginá nan mes e bendishonnan di futuro.
Usa Bo Imaginashon pa Imitá Yehova
Di bèrdat nos por komprondé situashonnan ku nos mes no a pasa aden?
Pregunta di Lektor
Ken ta Gòg di Magòg menshoná den e buki di Ezekiel?
FOR DI NOS ARCHIVO
E Kafetaria Tabata Drei Riba Amor
Si ta despues di añanan di 1990 bo a kuminsá asistí na e kongresonan di Testigunan di Yehova, kisas lo bo keda sorprendí di sa tokante un areglo ku nos tabatin pa dékadanan.


text:
ORANJESTAD – Mayornan di Zinnia Croes Gilbert y Michella por biba cu e sentencia cu huez a dicta diahuebs mainta den corte contra e polis acusa di e causa morto di nan yiu. Den un reaccion pa NoticiaCla, e mama Michella a bisa cu tabata hopi importante pa Zinnia haya su ‘fair chance’ dilanti un huez. “ Loke a dunami un satisfaccion hopi grandi, ta caminda cu huez ta bisa cu e ta haci Jadira Vriend culpabel di e caso aki” e mama Michella Croes-Matos a bisa NoticiaCla. E tabata prepara pa e sentencia di awe, conciente di tur e fayonan cometi pa polis, cu lo a pone cu realisticamente mira, huez no por a castiga Vriend pa e.o e bebemento e dia ey.
CONSENSHI
Segun Croes, Vriend su consenshi sa cu e dia eynan tabata su fout. “Mi ta kere cu esey ta algo cu e tin cu biba cu ne pa resto di su bida”. E ta haya hopi ‘jammer’ cu e polis no tabata presente den corte pa tuma su sentencia. “Mi ta bisa cu Zinnia a bay, y e no ta bin bek. Nos ta hopi conciente di esey. Pero si nos kier a make it hopi clear cu nos yiu muher no tabatin e culpa di e caso aki y esey huez a duna razon. Y esey ta algo cu ami por biba cune” Croes a sigui bisa. Ademas Croes ta kere cu e polisnan cu a traha dia di e accidente, nan sa cu nan a haci un super mal trabou y cu e resto e ta laga den man di Dios.
E TATA
E tata di Zinnia, Gilbert Croes su pensamento riba e caso y sentencia ta varia un poco di su casa. E si ta haya cu huez mester a duna e polis Vriend un castigo di prison. “E mal trabou di KPA a prevalece unda cu door di nan mal investigacion y nan mal trabou, na mi concepto, deliberadamente nan a hacie pa nan colega no haya castigo di prison” Croes a bisa.
ORANJESTAD – Ministerio publico a dicidi pa apela e sentencia den caso Fist (asesinato na de Vuyst), ya cu nan no ta di acuerdo cu e sentencia. Den e caso, ministerio publico a pidi bida largo pa e sospechoso Chalgut, pero debi na circumstancianan, huez a dicidi pa duna e sospechoso ‘solamente’ 20 aña di castigo di prison. Segun vocero di ministerio publico Ann Angela, “ e motibo ta cu OM a exigi principialmente bida largo como castigo maximo. Huez a mantene un otro cualificacion y pesey a yega na un otro castigo maximo. Dus ey tin un diferencia, esta, den e haltura di e castigo maximo”. Esey kier men cu e caso lo keda trata di nobo, cu consecuencia cu e caso por haya un otro buelta.
ORANJESTAD – E unico sospechoso den e caso di asesinato di de Vuyst (3 november 2017), J. Chaljub a keda sentencia na 20 aña di prison diabierna mainta, scapando asina di e sentencia solicita pa ministerio publico di bida largo. Motibo di e ‘reduccion di castigo’ segun huez, ta cu no por a deduci e motibo di e sospechoso pa a comete e crimenan, y ni kico e relacionan tabata di e crimenan cometi pa Chaljub.
ORANJESTAD – Diabierna mainta huez ta dicta sentencia den e caso FIST, miho conoci como e caso di asesinato na de Vuyst di aña pasa November. Tin un sentencia di bida largo ta colga riba cabez di e unico sospechoso J. Chaljub (47), cu si huez dicta esaki, lo ta un di e poco sentencia di bida largo dicta. E sentencia ta programa pa keda duna pa 8:15 diabierna mainta. Despues e sospechoso tin 14 dia pa apela esaki. E interes pa e caso y sentencia consecuentemente ta halto, mirando e embergadura cu e tabatin den comunidad, banda di esun di e dos criaturanan cu a muri aña pasa den e mesun periodo.
ORANJESTAD - Orden di Abogado contra cu KPA a suministra potret di captura di ilegalnan. Asina nan ta informa pa medio di un comunicado di prensa diaranson. Segun e comunicado, directiva di Orden di abogado regularmente ta ricibi kehonan di colega abogado tocante publicacion di portret di sospechoso nan (hopi biaha menornan di edad), victima nan di trafico of persona nan cu pa nan mala suerte ta presente un caminda na mal momento. Publicacion di tipo di portret nan asina por forma un infraccion grandi ariba bida personal, porta perhudica un persona pa un of otro motibo of por complica resocialisacion di un persona. Na mes momento naturalmente ta asina cu sociedad tin derecho ariba informacion adecuado y hasta por ta asina cu tin un interes en conneccion cu un investigacion cu cierto portret nan wordo publica. Esaki nan ta escogencia nan cu cada periodista mester haci ora di eherce nan trabou. Lastimamente cu na Aruba ta asina cu no tin regla codigo di ethica periodistico, no tin un ograno disciplinario, y periodismo como gremio no ta demostra capacidad di autoregulacion. Orden di Abogado ta considera esaki di ta un problema serio.
ORANJESTAD - E cooperacion entre e partnernan di Veiligheidshuis Aruba ta andando bon. Asina un comunicado di ministerio publico a bisa dialuna atardi. E necesidad pa cooperacion structural entre e partnernan den enseñanza, husticia, cuido y den e cadena social ta visto for di nan participacion activo na e reunionnan di cuido y seguridad di Veiligheidshuis. E reunion general aki ta tuma lugar cada dos siman pa discuti casonan di famianan y personanan individual y pa trata nan problemanan riba tereno di sociedad, social y/of hudicial. E meta ta pa capta problemanan serio den un fase mas adelanta posible, pa asina busca solucionnan y medidanan.
ORANJESTAD - Ministerio Publico y Cuerpo Policial di Aruba dialuna atardi a pidi asistencia di pueblo di Aruba den soluciona e hincamento di prome di september 2018 den vecindario di Sand Bar na Palm Beach, den cual e homber hoben Camilo Carreño Sosa a sufri heridanan cu a costa su bida. Desde e anochi ey, Polis no tin ningun rastro di e sospechoso Ryson Juleano Paskel, naci na Aruba riba 24 di oktober 1998.


text:
Minister di Salú, Medio Ambiente i Naturalesa, Suzy Camelia-Römer ta lansa programa “Kunukito di Kas i di Bario” den bario Buena Vista.
WILLEMSTAD- Ku e meta pa mehorá salú di komunidat di Kòrsou i prevení malesanan kroniko, promové seguridat alimentisio i kombatí pobresa, Minister Camelia-Römer ta introdusí e programa “Kunukito di kas i di bario”. Primeramente e programa lo enfoká riba e kuater barionan di programa di urgensia ku ta Montaña, Otrobanda/Rif, Buena Vista i Barber, ku lo fungi komo barionan piloto.
Manera ta preskribí den e programa di gobernashon ta importante pa stimulá alimentashon sano/salú i garantisá seguridat alimentisio partikularmente bou di mucha i hobennan. Investigashon hasí pa entre otro Volksgezongheid Instituut Curacao (VIC) i Universidat di Kòrsou (Uoc) a konstatá ku den mayoria kaso, personanan ku sobre peso ta bin for di barionan di menos rekurso. E motibunan prinsipal ta, ku habitantenan di e barionan aki no ta sigui e norma basiko di alimentashon kual ta kome un minimó di 2 porshón di fruta i bèrdura pa dia. Mas aleu e investigashon a konstatá ku habitantenan di barionan di menos rekurso ta bebe demasiado bebida ku ta kontené hopi suku.
Netamente pa trese kambio positivo den e sistema di alimentashon, e programa aki tin komo meta, stimulá i siña habitantenan pa planta na kas i den bario produsiendo nan propio fruta i bèrdura. Mas aleu habitantenan lo haña konosementu kon pa kome salú i ekonomikamente. Tambe kon pa kushiná ku produktonan natural i for di nan propio kosecha. Plantamentu na kas no ta algu nobo. Hopi hende aki na Kòrsou a lanta den un kas kaminda ku den kurá tabatin diferente yerba, fruta i bèrdura. Ku tempu tur e tradishonnan aki tiki tiki a bai atras. Ku e programa nos ke rebibá e kustumbernan bèk den nos komunidat.
Lansamentu di e programa lo tuma lugá djabièrnè 12 di òktober na After School Academy (Child First Foundation) na Manhattanweg 6, Buena Vista di 6 or di atardi pa 8 or di anochi. Nos ta konta ku presensia di un i tur, espesialmente habitantenan di Buena Vista.


text:
WILLEMSTAD—‘Caribbean Union of Billiards Sport’ ta super satisfecho ku e resultado di nan evento. E organisashon, ku ta presidí pa Michael Arvelo i ku sobra miembronan, manera entre otro Robert Sille, David Prins i Allan James di Trinidad a traha duru pa por a realisá e promé aktividat di biar di Karibe.
E evento a konta ku partisipashon di 17 atleta for di entre otro Barbados, Trinidad i tambe Kòrsou. Un estorbo grandi pa partisipashon di e otro hungadónan di sobra islanan di Karibe, a resultá ku preisnan pa ticket pa yega Kòrsou, tur tabata riba mil florin, ku ta sumamente karu.
E evento a tuma lugá na ‘Le Mem Sportsbar’, di Isidro Noor, na Sta. Maria, kual organisadónan ta gradisí pa su kolaborashon.
Tabata un kompetensia ku a tuma lugá resientemente, unda den dos partidonan di kuart final, den buèlta di ganadó, Jeffrey Nieuwenhuyzen a gana di Carlos Poyer di Trinidad 9-3 i Lyndon Ramkissoon, tambe a gana Allan James, 9-3. Ámbos ta di Trinidad.
Seguidamente den kuartfinal, den e buèlta di pèrdèdó, ku Sybren Boekhoudt, ta gana Aaron Raghoonanan di Trinidad 9-5.
Den semifinal, den buèlta di ganadó, tabata Jeffrey, kende ta gana Lyndon 9-3 i asina ta pasa pa final.
Lyndon den buèlta di pèrdèdó, den un tremendo partido ta logra di gana Sybren 9-8 i asina, klasifiká pa final, ku tabata di un banda unda ku Jeffrey no a duna ningun oportunidat i konvinsentemente ta titulá kampion, ganando Lyndon, ku skor di 11-7.
E kompetensia a tèrminá, ku empatá na puesto 5, Allan James i Carlos Poyer. Puesto 4 a bai pa Aaron Raghoonanan, mientras ku Sybren Boekhoudt a resultá na terser puesto.
Supkampion a resultá Lyndon Ramkissoon, miéntras ku e promé kampion di CUBS, ta Jeffrey Nieuwenhuyzen.
Premionan a keda entregá pa presidente Michael Arvelo i na nòmber di Cubs, Allan James a gradisí tur partisipante i mesora tambe a anunsiá ku e próksimo evento lo tuma lugá den luna di mei 2019, na sea Trinidad of Barbados.


text:
News
Seminario Anti-Dopahe organisa pa COA
Dianan 8 pa 10 di juni algun evento importante
Seminario Anti-Dopahe organisa pa Comite Olimpico Arubano bou auspicio di WADA y RADO lo ta e fin di siman aki na Holliday Inn Resort
E dianan 8 – 10 di juni benidero lo tuma lugar algun evento importante riba tereno di anti-dopahe na Aruba. Durante tres dia Comite Olimpico Arubano den colaboracion cu WADA y RADO ta organisa den e Ball Room di Holiday Inn Resort diferente actividad di anti-dopahe.
Riba diasabra 9 y diadomingo 10 di juni ta tuma lugar respectivamente e Asamblea Annual di RADO y un TUE-Training pa mediconan.
Diabierna 8 di juni ta tuma lugar un Seminario Anti-Doping den cual specialistanan di RADO lo trata e temanan di Whereabouts y e Procedura di Testing. E seminario aki ta specificamente pa atleta y dirigentenan activo di nivel nacional y internacional di e federacion.
E Orador pa e seminario aki lo ta Dr. Adrian Lorde, Presidente Caribbean RADO y tambe Director of the Barbados Olympic Association Inc. and President of the Barbados Sports Medicine Association. Actualmente su persona ta Secretary of the Pan American Sports Medicine Federation como tambe Chairman of the National Anti-Doping Commission of Barbados. Dr Lorde ta miembro di e Comision Medico di e Central American and Caribbean (CAC) Games, y Pan American Games Sports Organization esaki desde 1993.
E RADO Board Meeting ta e Asamblea Anual di RADO na cual ta participa exclusivamente e directiva di RADO, Sr. Patrick Werleman ta e representante pa Aruba y den e calidad aki e lo ta participa na e Asamblea aki. Den e Asamblea aki ta wordo discuti asunto importante riba tereno di Anti-Doping.
E TUE-Training
Ora un atleta ta usa medicina cu ta riba e lista di doping di WADA, e atleta aki por haci un peticion formal pa e haya un excepcion pa usa su medicamento. E peticion aki ta wordo evalua dor di e Comision TUE. E training di 10 di juni ta pa, hunto cu otro miembronan di Comision TUE di otro paisnan miembro di RADO, repasa procedura y reglamentonan di TUE. Pa Aruba lo dr. Ricardo Vargas, dr. Dyani Giel, Dr. Yvette Thuis, Dr. Sandy Roga, dr. Randy Tromp y dr. Emile Westrate. E training ta wordo duna pa Dr. Carl Ward, presidente di e TUE Commission di RADO.
Ta bon pa bisa aserca cu diabierna mainta ehecutivonan di RADO y WADA hunto cu representante di COA a reuni cu Minister di Turismo, Salubridad Publico y Deporte, Sr. Dangui Oduber pa papia riba asuntonan di anti-doping na Aruba.


text:
ATENCION PA TRABOUNAN ARIBA E RUTA DI ROTONDE AIRPORT - ROTONDE SERO THEISHI
Entrante awe diahuebs 9 di augustus pa 10 di augustus 2018 for di 9’or di mainta pa 4’or di atardi lo bay tin
trabounan di reparacion di luznan ariba e ruta entre Rotonde Airport pa Rotonde Sero Theishi.
E caminda lo keda habri sin desviacion.
DOW y C.I.C. N.V. ta pidi pueblo di Aruba y tur automobilista pa tene cuenta cu
e trabounan ariba e ruta menciona lo tin un duracion di 2 dia.
Director di departamento di Obra Publico


text:
ORANJESTAD – No tin duda cu e superestrellanan di hermana isla Curacao ta haciendo un cos den e comienso di temporada di Mayor League Baseball, di Ozhaino Albies cu Atlanta Braves y Andrelton Simmons cu Los Angeles Angels y Didi Gregorius cu New York Yankees. Nan ta poniendo numbernan na record y historia di baseball MLB.
Ayeranochi, Didi Gregorius ta pone su mes como e unico shortstop cu den e prome 22 weganan cu un total di 8+ homerun y 27 of mas RBI den e historia di MLB.
Only shortstop in MLB history with 8+ homers and 27 or more RBI in his club’s first 22 games?
That would be @DidiG18. pic.twitter.com/jHAOyKtJfl
— MLB Stat of the Day (@MLBStatoftheDay) April 25, 2018
Ni un rato despues e shortstop cu 3 Gold Glove Andrelton Simmons, tambe ta bati 2 homerun den un tremendo wega contra e ekipo actual campeon Houston Astros unda nan ta gana cu score di 8-7.
Andrelton Simmons notches three hits, including two home runs, one putting the Angels ahead in the 7th inning (00:53)
MLB Gameday: https://t.co/bqgA9Ueg51 pic.twitter.com/a28MBDzVoM
— Ballpark Videos (@BallparkVids) April 25, 2018
E posicion di shortstop ta wordo domina pa Andrelton Simmons pa su defensa, Didi Gregorius pa su offensiva cu ta “Sende sende” na e momento nan aki. Y mirando con e astro Arubano Xander Bogaerts a cuminsa e temporada, ora e drenta alineacion diabierna lo e sigui duna e ekipo di Boston Red Sox un empuhe grandi.
Nos mester ta hopi orguyoso cu e hungadornan di e islanan ta haciendo un tremendo trabou den e deporte di baseball na e nivel mas halto.


text:
ORANJESTAD(AAN): John Henriquez ta traha na Departamento di salud publico den e seccion di malesanan contagioso y ta conta ken ta e personanan cu tin cu test pa HIV. Esnan cu tin cu haci test, ta tur persona cu ta sexual activo, y no ta haci uzo di proteccion, nan ta esun cu mester test. Hopi biaha ta haya personanan cu no kier haci’e.
Di con? Kizas hopi ta haya e parti di berguensa ta hunga un rol, cu e personanan aki, nan no kier bin na Salubridad Publico y haci un test. Berdad nan no kier sa tampoco kico nan status ta. Pero ta bon si pa haci e test y asina eynan sa kico bo status ta. Y si asina bo ta infecta cu HIV, lo bo por bay cerca un dokter pa bo worde trata e ora ey.
E test bo por haci’e na dokter di cas. Tambe bo por haci e test na Salubridad Publico. Ta un test anonimo. Ora cu bay eynan, cu haci e test, laboratorio of otro personanan no ta haya sa cu bo a haci un test. Ta conserva tur dato anonimo. Tambe por haci e testnan riba tur diabierna, na e Interne Praktijk na Shocohin. Un di e internistanan ta haci e test y eynan mes bo por haya bo resultado pa bo sa bo status e ora eynan.
E casonan na Aruba, bo ta haya tur aña cu ta bin acerca. Banda di dje, ultimo tambe bo ta haya e parti di demas malesanan cu a subi, manera gonorea, sifilis, clamidia. Eynan bo ta mira cu dado momento uzo di proteccion no ta manera cu e mester ta. Si dado momento bo ta proteha bo mes bon, bo no ta yega na un di e malesanan aki. Tin biaha bo ta haya e mucha muhenan ta bisa cu e ta uza de Pill. Bo mag di uze, pero semper banda di dje, bo mester haci uzo di e proteccion, pa bo por proteha bo mes pa evita pa haya HIV of infecta cu un di e malesanan transmiti sexualmente.
Na Aruba te cu awor aki na e departamento di salud publico, tin registra 752 persona, for di aña 1987 te cu awor aki. E casonan aki eigenlijk ta mas. E por ta un poco mas cu e cifra ya menciona.
WHO ta bisa, cada caso nobo, bo tin cu multiplik’e cu 10. E por ta awor aki cu tin 7552 persona ta cana rond cu HIV. Pero den e casonan registra aki, tin personanan cu no ta biba na Aruba mas y bo tin esnan cu a fayece tambe caba.
Si bay wak un rato den e casonan di esnan cu ta bin test, djis pa bay check den historial, a bay te cu aña pasa. Por a saca afo cu tabata tin 77 persona so a bin pa haci nan test. Compara cu e aña aki, tin 54 persona so a bin. Ora cu e personanan bin haci nan test, tin un averahe di 1 pa 2 persona cu ta gara cu HIV e ora eynan. Loke cu ta haci si ta, ta duna nan guia y ta verwijs nan cerca un di e internistanan. Nan ta bay sigui cu e parti di tratamento y e resto di testnan pa loke ta e personanan aki.
Fuera di esey, tambe locual cu Dienst Besmettelijke Ziekte ta haci, ta duna charla na school, ta duna charla na empresanan priva y tambe na e momento cu aña ta habri, ta drenta den temporada di Carnaval. Ta duna charla, conhuntamente cu FADA. Nan ta organiza un carousel na cierto schoolnan secundario y e ora eynan ta trece e parti di malesanan transmiti sexualmente. Esey ta e parti cu ta presenta e ora eynan.
E personanan ta yega na Departamento di Malesanan Contagioso pa haci test, pasobra dado momento nan a scucha cu tal persona por tin algo, miho bay test. Of tin di nan ta bisa tabata tin relacion sexual, pero e condoom a kibra. Tambe ta bin test. Of si nan ta bisa cu un hende of otro persona cu nan tabata tin relacion sexual cu nan, a pidi pa bay haci test. Asina eynan ta gara e personanan cu ta bay eynan. Tin biaha bo ta haya personanan cu ta bay eynan ta tene relacion sexual y de bes en cuando no ta uza proteccion, e ora nan ta bin un biaha pa aña y ta haci e test.


text:
Boom Boom Kid – Entre Las Olas De Ubatuba tab
Chords
Transpose:
el Fa sostenido utilizado aca es: E A D G B E 244300 intro:F# E (x2) F# plastic world, plastic world E sin sentido, sin sentido F# plastic world, plastic world E sin sentido, sin sentido A E que ride your dreams meu bem A E till the end of the times F# plastic world, plastic world E sin sentido, sin sentido F# plastic world, plastic world E sin sentido, sin sentido A E que ride your dreams meu bem A E till the end of the times F# plastico mundo, plastic world, plastico mundo, es un plastico mundo.


text:
Central di Polis a manda un patruya pa un adres na Grote Bergweg pa un yiu homber cu tabata di remate. Segun e persona cu a meld, e yiu ta pashent di PAAZ.
Na nan yegada nan ta papia cu e dama G., cu a declara cu e ta cansa di e situacion di su yiu, cu cada biaha cu e no tuma su medicina, e ta bira di remate.
Polisnan a papia cu e yiu homber, cu a bisa di ta W. Ridderstap. El a declara na polis cu e tabata wak television y cu e la caba di tuma su remedi.
Por a nota cu e yiu a calma y el a compronde e situacion cual polisnan a splica.
Calma a bolbe reina temporalmente. E mama a keda di yama polisnan un biaha mas si acaso e yiu bolbe bira agresivo.
Yiu homber pashent di PAAZ di remate
Central di Polis a manda un patruya pa un adres na Grote Bergweg pa un yiu homber cu tabata di remate. Segun e persona cu a meld, e yiu ta pashent di PAAZ.


text:
ORANJESTAD (AAN); Diabierna merdia, a solicita presencia di polis na Stellaris Casino na Marriott relaciona cu un supuesto “fraude” cu a tuma lugar riba 2 di Januari 2015 pa alrededor di 11:00.
Patruya di Polis na e casino nan a papia cu e funcionario inicial L. y el a declara cu tin un grupo di 4 pa 5 persona turista di exterior a bishita casino y nan ta hunga wega di carta.
E funcionario L a sigui declara mas trempan di anochi nan a worde yama pa personal di Ritz Carlton Hotel y nan pone cu e mesun grupo di homber na tabata na Ritz Carlton y durante wega di carta nan a comete fraude pa e suma di 17.000 Dollar mericano.
E ultimo durante cantamento di carta, cambiamento y otro maniobranan fraudulento.
A base di e loke a ser describi, y nan comportacion y manera a socede igual na Ritz Calton, un di e personanan aki continuamente ta page sacando probecho te na minimo of mas di 2.000 Dollar mericano.
Tambe L. a splica di a bay hunto cu polis y e personal di Ritz Carlton na unda e grupo ta hospeda y cu personal di Ritz Calton y e sospechosonan a yega na acuerdo pa nan debolbe e suma di 17.000 Dollar mericano.
Polis a bay check unda nan ta hospeda y nan identidad a worde comproba. Mersin ta naci 20 februari 1963, Yilderin Dogan 01-05-1972 na Turkia y Ali Agin ta naci na Adiyaman (Turkia) 01-05-1958.
Segun L. na Marriott durante control di locual camera di seguridad a capta cu e hombernan na mesa nan a uza mesun triki, tactica den Casino.
Polis recomenda L. hunto cu e material di prueba bay Recherche y entrega denuncia oficial Recherche despacho Strandpolitie pa nan grupo cu a comete fraude debolbe Marriott Stellaris Casino 2.000 Dollar mericano.


text:
Den Haag / Willemstad – Entrante 1 di yüli 2018 èks Minister Henk Kamp lo tuma asiento den Kolegio di supervishon finansiero (Cft) pa Kòrsou i Sint Maarten i den Cft pa Boneiru, Sint Eustatius i Saba.
Pa Kolegio di supervishon finansiero pa Aruba (CAft) e nombramentu ta drenta na vigor entrante 1 di ougùstùs. E nombramentu ta riba proposishon di Hulanda, i komo tal e ta susesor di e aktual miembro Sybilla Dekker. Presidente Raymond Gradus: “Henk Kamp ta un persona ku un gran eksperiensha atministrativo i ku hopi afinidat ku e Region Karibense; ku partida di Sybilla Dekker lo a surgi un bashí, kual awor afortunadamente ta keda yená inmediatamente. Mirando e estado di finansa públiko di e paisnan, kual ta eksigí hopi atenshon, mi ta kontentu ku e ekspertisio ku Henk ta trese kuné.”
Dia 9 di mei 2018 Konseho di Minister di Reino a bai di akuerdo ku nombramentu di Henk Kamp den e Kolegionan di supervishon finansiero. Anteriormente Konseho di Minister ya a hasi esei ku su nombramentu den Cft BES. Henk Kamp tin un trayektoria largu di servisio den maneho públiko. Di e forma aki, promé ku el a bira Minister, e tabata miembro di Konseho Munisipal, miembro di Kolegio Ehekutivo Munisipal, miembro di Parlamento Provinsial di Gelderland i miembro di Parlamento (Tweede Kamer).
Den e Gabinetenan Balkenende I i II/III e tabata respektivamente Minister di Vivienda Popular, Planifikashon Urbano i Medio Ambiente, i di Defensa. Despues di esei e tabata atrobe miembro di Tweede Kamer i durante di dos aña e tabata Komisario pa Boneiru, Sint Eustatius i Saba.
Seguidamente e tabata Minister di Asuntunan Sosial i Labor den Gabinete Rutte I i por último Minister di Asuntunan Ekonómiko den Gabinete Rutte II. Na e momentonan aki ainda e tin vários funshon sekundario, entre otro komo presidente di e asosiashon sektorial di e organisashonnan ku ta aktivo riba tereno di kuido i asistensia di ansiano, enfermo (króniko) i hubentut, i komo presidente di Konseho di Supervishon di un hospital.
Henk Kamp ta remplasá su èks kolega Sybilla Dekker, kende for di 2012 a fungi dos periodo komo miembro di Cft. Sybilla Dekker tabata Minister di Vivienda Popular, Planifikashon Urbano i Medio Ambiente den Gabinete Balkenende II/III. E miembronan aktual di CAft lo tuma despedida di dje meimei di e aña aki.
Raymond Gradus ta indiká: ”Ku partida di Sybilla nos ta tuma despedida di un miembro masha apresiá i komprometé; semper e tabatin wowo pa e konteksto Karibense i e relashonnan gubernamental den kual e supervishon finansiero mester funshoná. Huntu ku e demas miembronan, mi ta den espera di e kolaborashon ku Henk Kamp.”


text:
News
Meneer Hoevertsz a bai laga nos
Dolf ta tata di Sra. Nicole Hoevertsz
E famia di Comite Olimpico Arubano tin e tristo deber di anuncia e fayecimento di Meneer Adolf Mariano Hoevertsz cariñosamente yama Dolf.
Meneer Dolf Hoevertsz ta tata di Secretaria General di COA y Miembro di IOC, Sra. Nicole Hoevertsz y welo di atleta elite Kyra Hoevertsz. Meneer Hoevertsz semper tabata presente na eventonan na Pisina Olimpico Roly Bisslik na Savaneta pa apoya su nieta y henter e famia di e deportenan acuatico. E potret tabata e ultimo bishita di meneer Hoevertsz na Piscina Olimpico Roly Bisslik.
Hopi forza na Nicole, su ruman Orlando Hoevertsz y demas famia den e momentonan dificil aki.
Cu meneer Dolf Hoevertsz Sosega na Paz.


text:
beach volleyball
-
Buenos Aires 2018
Team di Brazil ta riba un otro nivel
Apesar di a purba tur strategia, ekipo femenino di Brazil di un otro nivel. E ekipo di Beach Volleyball femenino…Read More »
-
Buenos Aires 2018
Coach Irald ta conta di e ekipo femenino di beach volleyball
Coach Irald Phelipa ta elabora riba e prestacion di e ekipo femenino di beach volleyball den e Weganan Olimpico Hubenil…Read More »
-
Buenos Aires 2018
Mali y Kayla ta cay venci den nan ultimo wega
Duo di Mali Rafini y Kayla Arends ta cay venci den nan ultimo wega pero ta clasifica pa e siguiente…Read More »
-
Buenos Aires 2018
Duo di Beach Volleyball Masculino no a logra victoria
E duo di Raibiently Mercalina y Brian Howell no a logra saca un victoria ayera den nan ultimo wega contra…Read More »
-
Buenos Aires 2018
Elmerlindo ta conta di Team Aruba Beach Volleyball
Coach di beach volleyball Elmerlindo Robles de Medina ta elabora riba e prestacion di e atletanan Howell y Mercalina den…Read More »
-
Buenos Aires 2018
Raibiently y Brian ta conta di nan presentacion
Atletanan di beach volleyball Raibiently Mercalina y Brian Howell ta conta di nan prestacion te cu awor aki den e…Read More »
-
Buenos Aires 2018
Kayla y Mali no por a sorprende Venezuela
Duo di beach volleyball Kayla Arends y Mali Rafini no por a sorprende Venezuela den e Weganan Olimpico Hubenil Buenos…Read More »
-
Buenos Aires 2018
Aruba no ta logra vence Indonesia
Duo di beach volleyball masculino di Aruba, Brian Howell y Raibiently Mercalina no a logra vence Indonesia den un tremendo…Read More »
-
Buenos Aires 2018
Kayla y Mali ta conta di nan victoria historico
Atletanan di Beach Volleyball, Kayla Arends y Mali Rafini ta papia di nan victoria historico den e Weganan Olimpico Hubenil Buenos Aires 2018.…Read More »
-
Buenos Aires 2018
Kyala y Mali a truinfa
HISTORIA Duo di Beach Volleyball Kayla Arends y Mali Rafini a triunfa den nan prome encuentro den e Youth Olympic…Read More »


text:
Chofer criminal a dal un dama peaton y a core bay for di e sitio, pero cu ayudo di camaranan di seguridad lo gar'e
Diamars anochi a drenta informe di un accidente cu hende herida dilanti Yuxia na Gutenbergstraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente hit and run unda e auto cu lo a dal un dama peaton a core bay for di e sitio. Na yegada di e ambulans nan a atende e victima cu a haya sla y rasca na su pia y a transporte pa hospital. Polis a keda di revisa ee videonan di e camaranan di seguridad di e lugar pa asina saca afor ta cual auto a comete e acto castigable aki ya cu entrante 1 di november bandona e sitio di accidente ta un crimen y bo ta wordo persigui penalmente.


text:
Parlamentario Richard Arends:
ORANJESTAD (AAN)— – Acceso na capital ta un di e retonan mas grandi pa empresanan chikito y mediano.
“Varios aña despues di e prome asercamento entre Aruba y Qredits – un fundacion non profit cu ta facilita micro financiamento na entrepreneurs y start ups pa cuminsa nan propio negoshi – nos a cera un aliansa strategico pa asina facilita acceso na financiamento pa empresanan chikito,” asina ex-minister di Asuntonan Economico y actual miembro di Parlamento di Aruba pa fraccion di AVP, sr. Richard Arends, a splica.
“Awe cu orguyo nos ta wak cu Qredits a muda pa un localidad mas grandi y ta sigui expande su servicionan na Aruba awor ofreciendo creditonan te cu Afl 100,000.”
Den cuadro di Dialogo Social, gobierno e tempo ey, a cera un MOU cu e sector financiero pa pone capital disponibel pa entrepreneurnan di negoshinan chikito. For di eynan a start cu e mision pa logra esaki.
“Hunto cu Prome Minister Mike Eman, mi tabata envolvi den realisacion di e iniciativa aki cu miras pa diversifica nos economia. Esaki a bira un mision cu a wordo cumpli aña pasa, na momento cu a firma e acuerdo cu Qredits cu a establece su prome oficina den MFA Noord na april di a aña aki,” sr. Arends a conta.
A identifica cuatro pilar nobo pa actividadnan economico: logistica, tecnologianan limpi, exportacion di conocemento y industrianan creativo. “Empresanan chikito y mediano ta e motornan tras cada un di e sectornan nobo aki y facilitando acceso na conocemento, expertisio y capital, nos ta fortifica nan posicion y alaves contribui na e diversificacion genuino di nos economia.”
Pa haci esaki posibel, no solamente a facilita acceso na capital, pero tambe na conocimento. Departamento di Asuntonan Economico a establece un seccion specialmente dirigi pa logra esaki, esta IDEA y Exprodesk.
Aruba tin un sector financiero stabil y solido. Expansion di actividadnan di Qredits ta nifica tambe un diversificacion e sector aki. Loke ta diferencia Qredits di e demas institucionan financiero ta cu e instancia aki no ta pidi colateral pa e fianza.
Aprobacion di e fianza ta basa primordialmente riba e plan di negoshi cu ta wordo presenta, como tambe e habitonan y motivacion di e empresario.
“Mi kier a felicita Qredits cu inauguracion di su localidad nobo y expansion di su servicionan. E hecho aki ta confirma confianza di Qredits den economia di Aruba,” sr Arends a bisa.
“Negoshinan chikito ta e wes’i lomba di nos economia, pero cu of sin capital un idea, soño of vision di un empresario sea ta haya bida of ta muri. P’esey presencia di un instituto manera Qredits na Aruba ta algo asina necesario”.


text:
Paginas escort masajista de señorasPlease enter your name here. E tabatin cosnan den cashi na warda di Polis y no a usa esakinan pa tempo largo. Tuesday, July 3, E intension tabatin pa sigui practica tiro pero no a haci esaki. Hues a bisa cu e ta tuma B. Hues ta haya cu e agente a abusa di su posicion y a duna Polis mal imagen.
Diahuebs mainta e agente B. Culpabel pa tin 60 bala: Esey ta haci cu intencionalmente B. Hues a bisa cu e ta tuma B. Hues ta di opinion cu B. Redaccion 36 - December 30, El a bisa cu e ta tene cuenta cu como Polis, B. Minister Chris Romero cu reunionnan fructifero cu sexo a domicilio porno las mejores putas fotos tocante proyecto Fast Ferry Redaccion agente castigo - July 3, "agente castigo", Privacy Policy Advertise Contact. You have entered an incorrect email address! Hues ta haya B. Putas extranjeras mamada descuidado intension tabatin pa sigui practica tiro pero no a haci esaki. Please enter your comment! Berdad nunca a perhudica ningun hende ningun causa ni ningun nacion. Hues a tuma B. Fiscal a exigi 3 aña y 6 luna di prison pero Hues a subi esaki na 4 aña di prison.
Cara las chicas mas putas
Hues a declara B. Hues ta haya cu e agente a abusa di su posicion y a duna Polis mal imagen. Dios bendiciona nos pais y cu Aña trece pa nos tur, mihor Na opinion di Hues, no tabatin suficiente prueba si e agente B. Hues ta haya cu B.